Munduan garaien dagoen itsas argiaren argazkiarekin argituko du Christoph Jordak Bilbao Mendi Film festivalaren 10. edizioa\nBilbao, 2017ko maiatzak 29. Christoph Jorda argazkilari alemaniarraren ‘The Lighthouse’ da abenduaren 8tik 17ra egingo den Bilbao Mendi Film Festivalaren 10. edizioko irudia.\nHala erabaki du 3. CVCEPHOTO mendiko jardueren nazioarteko argazkilaritza lehiaketako epaimahaiak, Donostiako Club Vasco de Camping Elkarteak antolatzen duen lehiaketa. Hain zuzen, Donostiako Antzoki Zaharrean larunbatean egin zen CVCEPHOTO sari banaketa ekitaldian bertan irudikatu zuten sari ematea BMFF-eko zuzendari Jabier Baraiazarrak eta Christoph Jordak berak, Zineuskadiren babesarekin.\n"The Lighthouse" argazkian munduan garaien dagoen itsas argia da ardatza. Suitzako Alpeetako Overalp Pass mendi lepoan 2.046 metrora dago kokatua, Rin ibaiaren jaiotza eremuan, eta ingurua promozionatzeko eraiki zuten bertan. Europako ibai esanguratsua da Rin, nabigaziorako eta garraiorako erabiliena, eta Suitza, Liechtenstein, Austria, Alemania eta Frantzia gurutzatzen ditu Herbeheretan itsasoratu aurretik.\nHala aurkezten du ‘The Lighthouse’ lana egileak berak:\nSuitzako alpeetan Alemaniako Salomon Freeski taldearekin astebeko egonaldia egiteko aukera aparta izan nuen. Zoritxarrez eguraldia oso kaxkarra izan zen, eta elur jausi arriskua handia zen. Arazo hori konpondu beharra neukan, egoerari buelta emateko sormena erabili behar nuen. Eta kontrakotasunek onurak ekartzen dituzte zenbaitetan. Suitzako Oberalp Pass-en dago munduan altuen dagoen itsasargia, itsas mailatik 2.046 metrora. Rin ibaiaren iturburua dagoen tokian eraiki zuten. Haren parekidea den beste itsasargia Herbeheretan dago, Rin ibaia itsasoratzen deneko tokian. Argazki hau lortu ahal izateko, sei lagunek egun oso bat behar izan genuen jauzi egiteko arranpla bat, lur hartzeko gunea eta abiadura hartzekoa eraikitzeko. 3 Profoto B1 flasburu nituen, 2 itsasargi barruan, eta bestea haren atzealdean. Jauzia oso arriskutsua zen, haizeak indartsu jotzen baitzuen eta ikusmena urria baitzen. Eskiatzailea: Sebastian Scheck (22, Alemania).\nHemen duzu argazkien web orria


LEGE OHARRA, PRIBATUTASUN POLITIKA ETA ERABILTZEKO BALDINTZAK.\nInformazioaren Gizarteko eta Merkataritza Elektronikoko zerbitzuei buruzko 34/2002 Legeak (aurrerantzean IGMEZL) aurreikusten dituen betebeharrei jarraikiz, honako hau adierazten du SORTU domeinua G-95696365zenbakidun IFK eta helbidea XXXXXXXXXXXXX duen Edificio Easo, nº 4, bajo 4-7, del parque empresarial Zuatzu de Donostia (CP 20018)ren jabetzapekoa dela.\nSORTUinskribaturik dagoela Alderdi Politikoen Erregistroan, 2012ko uztailaren 24an, VIII. liburukian 136 zenbakidun orrian.\nLegeak ezarritako mugekin, XXXXXX-k ez du bere gain hartuko Interneteko orrietan jasotzen diren datuen edo informazioen egiazkotasunik, osotasunik, gaurkotasunik eta zehaztasunik ezaren ondoriozko erantzukizunik. SORTUren Interneteko orrietako edukia eta informazioa euren lanbiderako behar bezala kualifikatuta dauden profesionalek landutakoak dira. Hala ere, edukiek eta informazioak ez dute aipatutakoa lotzen, eta ez dira inolako iritzi edo legezko aholkurik; izan ere, informatzeko eta hedapenerako soilik eskaintzeko den zerbitzua da.\nDatu Pertsonalen Babeserako araudiaren arabera, idatzi honen bidez emandako datu pertsonalak xxxx izeneko fitxategian jasotzeko adostasuna ematen da, zeinaren arduraduna xxxxxxxxx den, xxxxx helbideaz.\nEdonolan ere baimen honen ezeztatzea adierazteko aukera egongo da, eta baita datu horiek atzitzeko, aldatzeko, ezerezteko, aurka egiteko, tratamendua mugatzeko eta eramangarritasun eskubideak erabili ahalko dira. Eskubide hauen erabilera egiteko eskaerak Edificio Easo, nº 4, bajo 4-7, del parque empresarial Zuatzu de Donostia (CP 20018) helbidean burutu beharko dira. Eskubide hauen erabilera egiteko eskaerak xxxxxxxxxxxxxxxxxxxxxxxxx helbidean burutu beharko dira.\nCreative Commons lizentzia: adibidea\nWebgune hau SORTUrena da, eta erakunde horrek idazten duen eduki oro Creative Commons CC-BY-NC-SA lizentziarekin egiten da.\nLizentzia horrek egilearen aintzatespena dakar. Horrek esan nahi du erakunde honek idatzi eta landutako edukia erabili eta ustiatu ahal izango dela baina ezinbestekoa dela aipatzea SORTU dela edukiaren, diseinuaren, logotipoaren eta bestelako identifikazio-marken jabea. Gainera, erabat debekatuta dago horiek guztiak edo horietatik eratorritako litezkeen obrak xede komertzialarekin erabiltzea. Dena dela, egin litezkeen obra eratorriek mantendu egin behar dute, une oro, lizentzia duten beste erakunde edo alderdi batzuek erabiltzeko aukera.\nEgilea SORTU dela behar bezala adierazi gabe egiten den edozein erabilerak lizentzia hau urratzea ekarriko du, eta erakundeak beretzat gordetzen du etetea edo berehala desagerraraztea eskatzeko aukera, eta lizentzia espezifikoari dagokionez, egokitzat jotzen diren ekintzak gauzatu ahal izango ditu.\nHirugarrenen jabego eta marka eskubideak behar bezala adierazita daude, eta gune honetan sartzen den edonork errespetatu behar ditu, eta ez da SORTUren erantzukizuna izango ERABILTZAILEAk egin dezakeen erabilera, azken honena izango baita erantzukizun guztia, hirugarrenak adierazi dion lizentziaren jabetza edo erabilera-eskubideak bete behar baititu.\nWebgune honetan ez dira erabiltzaileen datu pertsonalak jasotzen ez hirugarrenei lagatzen erabiltzailearen beraren baimenik gabe.\nZerbitzu hobea eman ahal izateko, eta erabilera errazteko, bisitatutako orri kopurua, bisita kopurua eta bisitarien jarduera eta erabilera-maiztasuna aztertuko dira. Xede horretarako, Internet Zerbitzuen Hornitzaileak landutako estatistika-informazioa erabiltzen du SORTUk.\nSORTUk ez du erabiltzaileen informazioa jasotzeko cookierik erabiltzen, eta ez ditu sarrerako IP helbideak erregistratzen. Cookie propioak soilik erabiltzen ditu, saiokoak, eta xede teknikoarekin (erabiltzaileari webgunean nabigatzea eta bertan dauden aukera eta zerbitzuak erabiltzea ahalbidetzen diotenak).\nSORTUren jabetzako atari honek hirugarrenen webguneetarako estekak ditu, eta haien pribatutasun politikak enpresa honetatik kanpokoak dira. Webgune horietara sartzen zarenean, haien pribatutasun politikak eta cookieak onartzen dituzun erabaki ahal izango duzu. Oro har, Interneten nabigatzen duzunean, hirugarrenen cookieak onartu edo ezezta ditzakezu nabigatzailearen konfigurazio-aukeretan.


EAEko ekonomia %2,9 gehitu da 2017ko bigarren hiruhilekoan, iazko aldi beraren aldean. Deia, Noticias de Bizkaia\nEAEko ekonomia %2,9 gehitu da 2017ko bigarren hiruhilekoan, iazko aldi beraren aldean\nEuskal Autonomia Erkidegoko (EAE) Barne Produktu Gordina (BPG) %2,9 gehitu da 2017. urteko bigarren hiruhilekoan, iazko hiruhileko beraren aldean.\nUrteko lehen hiruhilekoaren aldean, berriz, ekonomiak %0,9ko gehikuntza izan du, aurrekoan baino bi hamarren gehiago, Eustaten datuen arabera.\nEP - Viernes, 8 de Septiembre de 2017 - Actualizado a las 11:01h.\nBILBO. Herrialdeka, Arabako BPG %3,1 gehitu da urte artean, Bizkaikoa %2,9 eta Gipuzkoakoa %2,7. Hiruhileko artean, aldiz, Arabako eta Gipuzkoako ekonomiak %1,0 hazi dira, eta Bizkaikoa %0,8.\nJoan den uztailaren 28 egindako EAEko kontuen aurrerapenean urte arteko hazkunde bera aurreikusten zen. Eskaintzaren ikuspegitik, urteko bigarren hiruhilekoan izandako BPGren urte arteko hazkundea jarduera sektore guztiei zor zaie, Lehen sektoreari izan ezik.\nHorrela, Industria, bigarren hiruhilekoan, %2,3 gehitu da urte artean, lehenengoan baino hiru hamarren gehiago. Urte arteko tasa honek puntu bateko gehikuntza dakar hiruhileko artean. Manufaktura industrian %2,8ko gehikuntza izan da urte artean eta %0,6koa hiruhileko artean.\nZerbitzuetan urte arteko %3,2ko eta hiruhileko arteko %1,1eko hazkundeak izan dira.\nAzpisektore guztiek bilakaera positiboa izan dute urte artean, baina indar ezberdinez: Merkataritza, Ostalaritza eta Garraioa %3,9, Gainerako zerbitzuak (besteak beste, jarduera profesionalak, finantzak eta aseguruak) %2,9 eta Administrazio Publiko, Hezkuntza, Osasungintza eta Gizarte zerbitzuak %2,7. Hiruhileko artean, Administrazio Publiko, Hezkuntza, Osasungintza eta Gizarte zerbitzuek%1,8ko gehikuntza izan dute, Merkataritza, Ostalaritza eta Garraioak %1,0koa eta Gainerako zerbitzuek %0,8koa.\nEraikuntzari dagokionez, urte artean %2,0ko gehikuntza izan da, aurreko hiruhilekoan baino hamarren bat gutxiago, eta hiruhileko artean ez da aldaketarik izan (%0,0). Sektore agregatuen joerak balio erantsiaren urte arteko bilakaera positiboa ekarri du (%2,9), urteko lehen hiruhilekoan baino hamarren bat handiagoa. Hiruhileko artean %0,9ko hazkundea izan da.\nBestalde, eskaeraren aldetik, %2,7ko hazkundea izan da barne eskaeran, eta bere bi osagaiak (azken kontsumoko gastua eta kapital eraketa gordina) positiboan izan diar, baina apalago aurreko hiruhilekoan baino. Halaber, kanpo sektorean, esportazioak %1,7 eta inportazioak %1,4 gehitu dira.\nFamilia etxeetako azken kontsumoaren gastuan (kontsumo pribatua) %3,0ko gehikuntza izan da urte artean, aurreko hiruhilekoan bezala, eta hiruhileko arteko tasa %1,9 igo da, aurreko hiruhilekoaren gainetik. Kontsumo publikoari dagokionez (administrazio publikoen azken kontsumoko gastua) %1,2 gehitu da urte artean eta %4,8 jaitsi hiruhileko artean.\nModu honetan, azken kontsumoko gastua (administrazio publikoen azken kontsumoko gastua eta familia etxeetakoa) %2,7 gehitu da urte artean, aurreko hiruhilekoaren aldean %0,5eko hazkundea izan duen bitartean.\nBestalde, kapital eraketa gordina (inbertsioa) %2,5 gehitu da urte artean, aurreko hiruhilekoan baino lau hamarren gutxiago. Berriz ere inbertsioaren jokaera indar ezberdindun bi bilakaeratan oinarritu da. Horrela, ekipo ondasunetan eginiko inbertsioa %4,0 gehitu da urte artean, lehen hiruhilekoan baino gutxiago, eta urte arteko tasa horrek %0,2ko jaitsiera ekarri du aurreko hiruhilekoaren aldean. Kapital eraketa gordinaren gainerakoak -eraikuntzarekin lotuagoak- %1,8ko gehikuntza izan du urte artean, aurreko hiruhilekoan baino hamarren bat gutxiago.\nEnpleguari dagokionez, lanpostuak dedikazio osoko baliokidetzan neurtuta, %2,2 gehitu da urte artean EAEn urteko bigarren hiruhilekoan urte artean, ia 20.000 lanpostu gehiago izanik. Lehen hiruhilekoaren aldean, urte arteko tasa horrek %0,8ko hazkundea dakar.\nEnplegua gehitu egin da jarduera adar guztietan aurreko urteko hiruhileko beraren aldean. Hain zuzen, aurreko hiruhilekoetan bezala, Zerbitzuetan gehitu da gehien enplegua urte artean (%2,3);Industrian %1,9 gehitu da enplegua, eta Eraikuntzan %1,8;Lehen sektorean %0,5 gehikuntza izan da urte artean.\nHiruhileko artean, berriz, Industrian %0,4 gehitu da enplegua, Zerbitzuetan %0,9, eta Lehen sektorean %7,1. Eraikuntzari dagokionez, ez da aldaketarik izan hiruhileko artean.


Montse Alkorta: «Kilometroetara etorri zirenei eskerrak eman nahi dizkiet» : Goierriko Hitza\nMontse Alkorta: «Kilometroetara etorri zirenei eskerrak eman nahi dizkiet»\nKilometroak festak zapore gazi-gozoa utzi dio Montse Alkortari. Gozoa boluntarioek sekulako lana egin dutelako eta gazia, berriz, eguraldiak lagundu ez duelako.Nola bizi izan zenituen festaren aurreko egunak eguraldi txarra egingo zuela jakinik? Larunb...\nKilometroak festak zapore gazi-gozoa utzi dio Montse Alkorta Urretxu-Zumarraga Ikastolako zuzendariari. Gozoa boluntarioek sekulako lana egin dutelako eta gazia, berriz, eguraldiak lagundu ez duelako.\nNola bizi izan zenituen festaren aurreko egunak eguraldi txarra egingo zuela jakinik?\nLarunbatean oraindik itxaropena genuen eta jendeak gogotsu eta lasai lan egin zuen. Protokolo taldeak une kritiko bat izan zuen: dena ikastola aurrean egiteko prestatuta genuen eta iragarpenak ikusita erabaki bat hartu behar genuen. Ez genuen erabaki hori hartu nahi, ordea. Izan ere, sinbologiaz betetako ekitaldi bat genuen: zumarrarekin eta hurritzarekin herrien arteko lotura irudikatu nahi genuen eta elizan hori irudikatzea zaila zen. Gainera, batzuentzat ekitaldi bat eliza batean egiteak konnotazioak ditu. Eliza batean egin genuen, baina ekitaldia laikoa izan zen.\nEliza hori ikastolaren historian oso garrantzitsua izan da.\nPasiotarrak gabe, ez ginateke ezer. Gainera, pasiotarren jarrera goraipatu nahi dut. Ez dakit nola eskertuko dugun gugatik egin dutena. Lehen unetik eliza gure eskura jarri zuten, nahi genuen guztia egiteko. Ruben Belaskoa edozein ordutan etortzeko prest azaldu da.\nNola bizi izan zenuen eguna?\nNire egunak bi zati izan zituen. 08:30etik 14:00etara ekitaldi instituzionaletan egon nintzen eta ikastolaz oso harro sentitu ginen. Dena ondo atera zen eta eguraldiak lagundu egin zuen. 15:00etan lehen balorazioa egiteko elkartu ginen eta espero baino jende gutxiago etorri zela ikusi genuen.\nEguraldi txarra egin zuen arren, kirol egokitu erakustaldia bakarrik suspenditu zen.\nHala da. Etxabururekin zalantzak izan genituen, itxi edo ez itxi, baina zelaiak oso ondo eutsi zion. Dena kontra izan arren, dena aurrera eramateko gai izan ginen. Egun gazi-gozoa izan zen. Gozoa, boluntarioak azken unera arte umoretsu ikusi genituelako. Gazia, egunaren arrakasta eguraldiaren baitan dagoelako.\nZer aipatu zizuten agintariek?\nIkastolak txunditu egin zituen. Eraikin oso handia dugu, sabai altuak ditu… Izan ere, fraide-etxe bateko espazioak dira. Bestalde, zoriondu egin gintuzten. Izan ere, antolaketa perfektua izan zen.\nAsko hunkitu al zinen?\nHainbat une hunkigarri egon ziren. Lehenengoa, udalekuen antolatzaileek zintak batu zituztenean. Oso hunkituta ikusi genituen eta gu ere hala geunden. Bestalde, gure ikastolako horrenbeste irakasle liburugintzan aritu direla ikustea ere polita izan zen. Euskal kulturari eta hezkuntzari ekarpen handia egin diote. Aurreskua dantzatzen hasi zirenean eta mundu guztia zutitu zenean asko hunkitu nintzen. Egunaren amaieran jendea dena jasotzen ikustea ere oso hunkigarria izan zen.\nGastuak estaltzea lortuko duzuela uste al duzu?\nHori uste dut. Jai hauek txikitu egin behar dira. Ezin da dena egun baten menpe utzi. Gastuak handiak dira eta urtean zehar egindako lanari esker eutsiko diogu. Egun, Gure Zozketa eta arropa salmentatik ateratzen da etekina, batez ere.\nZer diozu Urretxu eta Zumarragara etortzea erabaki zutenei buruz?\nEskerrak eman nahi dizkiet. Asko ume txikiekin etorri ziren. Iragarpenak ikusita, oso ausartak izan ziren eta meritu handia dute.\nEta antolaketan lan egin duten gurasoei buruz, zer esan?\nEz daukat hitzik egin duten lana eskertzeko. Batzorde buruei, mila esker. Igandean jende asko eta asko ibili zen lanean eta horiei guztiei ere eskerrik asko. Tiketera batzuk espero baino lehenago itxi behar izan ziren eta boluntarioek ez zuten joan nahi. Lanean jarraitu nahi zuten. «Orain zer egin behar dugu? Garbitzera joango al gara?», zioten. Edozertarako prest etorri ziren eta hori eskertzekoa da.\nZer utziko du Kilometroak festak?\n10 urte daramatzat zuzendaritzan eta helburu estrategiko bezala familien parte hartzea jartzen genuen, baina ez genuen lortzen. Azken urteetan gurasoak erabaki ahalmena dutela konturatu dira, ardura dutela, eta horren eskutik beraien parte hartzea etorri da. 50. urteurrenean eta Kilometroak festan sekulako komunitatea dugula erakutsi dugu. Dena dominatzen dute: komunikazioa, osasun arloa, muntaia… Handiak garela erakutsi dugu.


GPS: etorkizuna iritsi da automobilera | Consumer\nGPS: etorkizuna iritsi da automobilera\nGPSak posizionamendu globaleko sistema esan nahi du. Beste hainbat asmakizun bezala, Pentagono estatubatuarraren erabilera militarrerako sortu zen, eta 80ko hamarkadan erabilera zibilera zabaldu zuen.\nElektronikaren aurrerapenak prezioa merkatzea lortu du, gure autoan 1.500 eta 4.000 euro bitartean instala dezakegulako. Marka nagusiek beren aukeren artean sartu dute, eta ibilgailu berri bat erosi behar baduzu, kontuan hartu behar duzu.\nOrdenagailu txiki bat da, GPS sateliteen sarera konektatzen den pantaila bat duena. Gure kokapena zehaztasunez kokatzen du, eta akatsa ez da bi metrotik gorakoa izaten.\nHala, gure helmuga adierazi besterik ez dugu egin behar, eta ahots baten bidez gidatuko gaitu, errepide-korapilo batean zer desbideraketa hartu behar dugun, biribilguneetako irteera zuzena zein den edo, oker bagaude, hurbileneko noranzkoa nola aldatu behar dugun adieraziz.\nHiri batean bagaude, zein kaletara joan nahi dugun ez ezik, atari zehatzaren zenbakia ere adieraz diezaiokegu. Eta ez badakigu, nahikoa da gure hotel edo jatetxearen izena. GPSk biderik azkarrena kalkulatzen du eta gidatzen gaitu, kaleen, auto-ilaren, semaforoen edo obren noranzkoa kontuan hartuta.\nMapei, hotelei, gasolindegiei, zinemei, jatetxeei, monumentuei, golf-zelaiei, eski-pistei, ibilbide turistikoei eta beste hainbat zerbitzuri buruzko informazioa CD-Rom batean dago, eta aldizka eguneratzen da.\nEspainian, errepide-sare osoa eta hiri nagusien planoak daude. Europako gainerako herrialdeetan, beste CD-ROM oso batzuk dituzu eskura, eta, gainera, zure hizkuntzan hitz egiten dizute. Frantziara edo Alemaniara bidaiatuz gero, dagokion CDa erosi besterik ez du, eta bertan jaio izan balitz bezala mugitu ahal izango da herrialde osoan eta bere hirietan.\nGainera, GPSak telebista, DVD bat edo musika-CDa ikusteko aukera ematen du.\nautomobil gps-eu ibilbide


Péret - Wikipedia, entziklopedia askea.\n43° 34′ 30″ N, 3° 23′ 50″ E / 43.575°N,3.3972°E / 43.575; 3.3972Koordenatuak: 43° 34′ 30″ N, 3° 23′ 50″ E / 43.575°N,3.3972°E / 43.575; 3.3972\nAspiran, Cabrières, Fontès eta Lieuran-Cabrières\n513 (%50) 507 (%49.4)\nPéret (frantsesez eta ofizialki: Péret) Okzitaniako udalerri bat da. Administratiboki Frantziako Hérault departamenduan dago, Okzitania eskualdean. 2013an 741 biztanle zituen.\n2007an Péret udalerrian erroldatutako biztanleak 741 ziren. Familiak 338 ziren, horien artean 111 pertsona bakarrekoak ziren (62 bakarrik bizi ziren gizonak eta 49 bakarrik bizi ziren emakumeak), 132 seme-alabarik gabeko familiak ziren, 87 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 446 etxebizitza zeuden, 341 familiaren etxebizitza nagusia ziren, 75 bigarren erresidentzia ziren eta 30 hutsik zeuden. 422 etxeak ziren eta 24 apartamentuak ziren. 341 etxebizitza nagusietatik 271 bere jabearen bizilekua ziren, 53 alokairuan okupaturik zeuden eta 18 doan lagata zeuden; 21 etxek bi gela zituzten, 71 etxek hiru zituzten, 126 etxek lau zituzten eta 124 etxek bost zituzten. 258 etxek euren parking plaza propioa zuten azpian. 176 etxetan ibilgailu bat zegoen eta 128 etxetan bat baino gehiago zituzten.\nPéret udalerriko biztanleria-piramidea 2009an .\n2007an lan egiteko adina zuten pertsonak 468 ziren, horien artean 303 aktiboak ziren eta 165 inaktiboak ziren. 303 pertsona aktiboetatik 261 lanean zeuden (143 gizon eta 118 emakume) eta 42 langabezian zeuden (14 gizon eta 28 emakume). 165 pertsona inaktiboetatik 75 erretiraturik zeuden, 33 ikasten zeuden eta 57 "bestelako inaktibo" gisa sailkaturik zeuden.\n2009an Péret udalerrian 366 unitate fiskal zeuden, 847 pertsonek osaturik. Pertsona bakoitzeko diru-sarrera fiskalaren mediana urteko 14.834 euro zen.\n2007an zeuden 34 komertzioetatik, 2 janari enpresak ziren, 2 material elektrikoaren fabrikazioko enpresak ziren, 2 bestelako produktu industrialen fabrikazioko enpresak ziren, 8 eraikuntza enpresak ziren, 3 ibilgailuen saltze eta konpontze enpresak ziren, 2 garraio enpresak ziren, 3 finantziazio enpresak ziren, 3 higiezinen enpresak ziren, 3 zerbitzu enpresak ziren, 3 administrazio publikoko enpresak ziren eta 3 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 11 zerbitzu publikoetatik, 1 posta bulegoa zen, 5 igeltseroak, 1 iturgina, 1 argiketaria, 1 ile apaindegia eta 2 higiezinen agentziak.\n2000. urtean Péret udalerrian 79 nekazaritza-ustiategi zeuden, 459 hektarea erabiltzen.\nLieuran-Cabrières (1,9 km)\nCabrières (2,7 km)\nAspiran (4,3 km)\nNébian (4,4 km)\nAdissan (5,2 km)\nBNF: 152567985 (data)


CHOCOLATE SLIM en Marbella erosi batetik 39€\nNatural cocktail Chocolate Slim pisua galtzea erosi en Marbella\nArrakasta eskuratzea Chocolate Slim en Marbella, izan behar du:\nNon erosi en Marbella Chocolate Slim\nIdatzi zure datu pertsonalak eskaera orria-type koktel bat pisua galtzea Chocolate Slim en Marbella prezio murriztua. Itxaron deia Kudeatzailea zure eskaera on bat koktel Chocolate SlimKudeatzailea, deitu ahal izango duzu laster. Ordaindu ahal izango duzu jaso ondoren mail edo mandataria en Marbella.\nNahi izanez gero, ordena eraginkorra eta kalterik botikak prezio merkean en Marbella, zein izango litzateke aide azkarra eta segurua da, pisu-galera, txokolatea Chocolate Slim zehatz-mehatz zer behar duzun!\nNola erosi koktel bat Chocolate Slim en Marbella\nLortzeko prezio onenean Chocolate Slim en Marbella (Espainia), erabiltzeko eskaera orria eta idatzi zure kontaktu-informazioa, enpresaren Kudeatzailea, deitu ahal izango duzu, eta gomendatzen ordena Chocolate Slim eta entrega. Ordainketa jaso ondoren, partzelaren batetik courier edo postetxean. Prezioa bidaltzen partzelaren Chocolate Slim el correo arabera alda daiteke distantzia hiria Espainia, jakiteko prezioa Kudeatzailea jarriz ondoren ordena bat koktel Chocolate Slim pisu galera buruzko web-orri ofiziala.\nOrdena en Marbella Chocolate Slim


Izapide hau informazioa emateko besterik ez da. Horrelako izapideak Elexalde 49 kalean ARRATIAKO UDALEN MANKOMUNITATEA bidera daitezke. Informazio gehiago 94 631 91 44 telefonoan.\nIzapide hau informazio gisa ipinita dago. Izapideak tramitatzeko Olabarri,33 (Igorre) kalean/etorbidean kokatutako Igorreko Haurreskola-bulegoetara joan behar duzu. Izapide honen bidez 4tik 36 hilabetera bitarteko umeak Haurreskola-bulegoetan sartzeko eskaera egin daiteke. Lehenik izena eman behar da, ondoren onarpen batzordeak ebazpena emango du eta azkenik matrikula egingo da. Ikasturte bakoitzean eskaintzen den plaza kopurua eskaerak aurkezteko deialdiarekin batera argitaratuko da. Onarpen Batzordea legezko ordezkariek/ gurasoek aurkeztutako dokumentazioa aztertzeaz eta proposamenak baremoaren arabera hautatzeaz arduratzen den organoa da. Batzordeak erabiliko duen baremoa aldez aurretik izena emateko epea zabaltzen denean argitaratuko da, baldin eta eskaera kopurua plaza kopurua baino handiagoa bada.


EA Sopela: Kartak gora begira\nKartak gora begira\nEusko Alkartasuneko lehendakaria\nBadago. Espekulazioak amaitu dira. Gobernu Kontseiluak onarturiko lege proiektua, bertan jasotako bi galderak barne, aurkeztu berri du lehendakariak hiruko Gobernuaren izenean urriaren 25erako deituko duen herri galdeketari legezko babesa emateko. Jaurlaritzak iragan irailean euskal gizartearekin hartutako konpromisoari eutsi dio; orain Eusko Legebiltzarraren ordua iritsi da, berari baitagokio oraingoz egitasmo bat baino ez dena tramitatzea eta lege maila ematea galdeketa ofizialki deitu ahal izateko.\nLegebiltzarraren ordua da. Azken batez, politikaren ordua da, letra larriz idazten den politikaren ordua. Bake prozesua apurtuta, ETAk berriz ere indarkeriaren bideari heldu eta gero, alderdi politikoen erantzukizuna da aurrea hartzea eta bakea eta normalizazioa ekarriko dituzten bideak bilatzea. Guztiz demokratikoa izango den eszenatoki berri baten beharra dugu, proiektu politiko guztiak defendatzea ez ezik, gauzatzea ere posible izan dadin. Egun --esatea ere soberan dago-- hori ezinezkoa da; batetik, ETAren intolerantzia kriminalagatik; bestetik, PSOEk eta PPk gure herriari inposatzen dizkioten blokeo eta muga konstituzionalengatik.\nBere azken garaipen elektoralak harrotuta agian, ETArekiko negoziazioen hausturak, lehenengo, eta su-etenaren amaierak, ondoren, eragin zuten desilusioak bultzatuta agian, kontua da Zapaterok eta PSOEk beren baitan ixtea erabaki dutela eta praktikan gatazka armatuaren konponbide elkarrizketatuari uko egiten diote, aurreikusten duten irtenbide bakarra ETArenganako presio poliziala eta judiziala izanik. Historiak hori ez dela bidea ederki irakatsi digu baina, hala ere, gai honi heltzen dionean PSOEk erakusten duen jokaera eta Aznarren garaiko PPk egiten zuen politika zorrotza berdin-berdinak dira. Dirudienez, etsipena barruraino sartu da sozialisten zuzendaritzan eta espainiar Gobernuan: ETAk hiltzen jarraituko duela onartzen dute eta euren erantzun bakarra da Estatuak eutsi egingo duela.\nEusko Alkartasunan, aldiz, ez gara etsipenean erori eta ez gaude egoera tamalgarri honi eusteko prest. Horregatik hirukoaren ibilbide-orriaren aldeko apustu tinkoa eta zalantzarik gabekoa egin dugu, urratsez urrats baina etengabe aurrera eginez gure herriaren autodeterminazio eskubidean oinarrituko den eszenatoki politiko berria egituratu arte, eztabaida gatazkaren konponbidearen mamian egongo diren gakoetan (indarkeriaren bukaera elkarrizketatua eta erabakitzeko eskubidea) zentratu arte.\nUrriaren 25eko herri galdeketa ezinbesteko mugarria dugu. Zapaterok eta PSOEk, PPren laguntzaz, ateak itxi dizkiote balizko akordio bati; ondorioz, euskal gizartearen ordua heldu da eta orain berari dagokio agintea hartzea eta normalizazio politikoaren oinarriak jartzea. Elkarrizketarako eta akordiorako gure proposamenak sistematikoki baztertu ditu Madrilek. Handik egiten diguten eskaintza bakarra etengabeko blokeoa da, beraiek gustuko ez duten edozein irtenbideren gaineko betoa, irtenbide horrek euskal gizartearen gehiengoaren babesa eduki arren.\nGal dezagun behingoz itxaropena. Abertzaleok denbora gehiegi igaro dugu Madrili begira, gure arazoen konponbidea handik etorriko zela pentsatuz. Hala ere, ezin esan denbora galdu dugunik gutxienez zerbait ikasteko balio izan baldin badigu, espainiar Estatuak inoiz ez gaituela aintzat hartuko, berezko nortasun nazionala duen herri gisa, aldez aurretik gure nazio eskubideen aldeko gehiengo sozial eta politikoa egituratzeko gauza ez bagara.\nPSOEk eta PPk osatzen duten bloke ukatzailearen aurrean, urriaren 25eko kontsulta aurrerapausoa da dike guztien gainetik pasako den olatu soberanista hori egituratzearen bidean. Eztabaida eta sakoneko arazoa behar bezala, indarkeriaren amaiera elkarrizketatuaren eta autodeterminazio eskubidearen inguruan, kokatu ondoren, Gasteizko Legebiltzarrak aukera du, kontsultaren lege proiektuaren onarpenaren bitartez, euskal gizartea bere etorkizuneko protagonista bakar eta zuzen bilakatzeko eta herri-borondatearen errespetuan datzan printzipio demokratikoan oinarritutako akordioen aldeko euskaldun gehienen eskariari ahotsa emateko, Euskal Herrian egitasmo politiko guztiak defendatu ez ezik, gauzatzea ere posible izan dadin.\nKontua ez da edo hirukoaren proposamena hartu edo utzi. Gure proposamenak atea zabaltzen dio oinarri demokratikoak dituen elkarrizketa, negoziazio eta akordio prozesu bati. Bakarrik oinarri horiekin bat egiten ez dutenek prozesu hau oztopatzeko tentazioa eduki dezakete, PSOEk eta PPk jada ohartarazi duten bezala, galdeketa debekatzearekin mehatxu eginez.\nDemokraziaren beldur dira. Herriari hitza ematea eta bere iritzia entzutea baino ezer demokratikoagorik ez dago. Herritar bakoitzaren iritzia entzuteak ez du ezertan ere zatikatzen; alderantziz, aberasgarria da. Beldur diote eztabaidari berari. Batasunarekin eta ETArekin itzalpean eztabaidatzeko ohitura izanda, ez da harritzekoa orain PSOEk bertigoa sentitzea, hirukoak eztabaida publikoa termino berdinetan planteatzen baitu, indarkeriaren desagerpenaren eta erabakitzeko eskubidearen inguruan. Beldur diote irekian eztabaidatzeari, bere argudioak sostengurik gabe geratzen direlako gizartearen aurrean, gehiengo zabal batek erabaki nahi duelako eta ez duelako onartzen beste inork, ez ETAk, noski, ezta Zapaterok ere bere ordez erabaki dezala.\nAtea irekita dago eta bide oso bat dugu aurrera egiteko. Luzea izan ala ez, norabidea markaturik dago, kontsultaren itaunek jaso duten moduan. Eusko Legebiltzarrak, ekainaren 27an, eta Arabako, Bizkaiko eta Gipuzkoako herritarrek, urriaren 25ean, esan behar dute orain bide honetan atzera egiterik dagoen ala, aitzitik, Euskal Herriaren eskubide nazionalen aitortzaren bila demokratikoki aurrera egiteko unea den, Eusko Alkartasunan uste dugun bezala. Kartak gora begira jarri ditugu. Eztabaida politikoa bere termino zehatzetan ipini dugu. Atea ireki diogu gure herriaren burujabetzaren aldeko gehiengo sozial eta politiko zabal baten egituratzeari. Denok, salbuespenik gabe, arduraz jokatu behar dugu orain. Gure etorkizunak merezi du.\nEztabaida politikoa bere termino zehatzetan ipini dugu. Atea ireki diogu gure herriaren burujabetzaren aldeko gehiengo sozial eta politiko zabal baten egituratzeari. Denok, salbuespenik gabe, arduraz jokatu behar dugu orain\nPublicado por Sopela en 10:49 a. m.


Nola sortzen da tornado bat? • ZUZEU\nTornadoak AEBetako erdialdea txikitzen hari dira azken hilabetean. Maiatzaren 23an tornado batek Joplin hiria (Misuri) suntsitu zuen eta 116 hildako utzi zituen, eta, orain, Oklahoma eta Arkansasen txanda iritsi dela dirudi. Guztira, 300 pertsona baino gehiago hil dira udaberri honetan AEBetan tornadoen ondorioz. Baina, nola sortzen da tornado bat?\nTornado bat sortzeko osagaiak bi dira: aire-masa bero eta hezea, eta beste aire-masa hotz eta idorra. Bi aire masa horiek elkartzen direnean, superzelula izeneko ekaitz bizi bat sortzen da. Aire hotzak behera egiten du eta aire beroak gora, eta nahasketa horretan aire biraketa indartsua sortzen da, 100 eta 400 kilometro orduko abiadurako haize bortitza. Inbutu formako hodei beltz handia da eta batzuk 2 kilometroko zabalera izatera irits daitezke.\nAEBetako erdialdea tornadoak sortzeko eszenatoki bikaina da, planetako aproposena, alegia. Udaberria eta udazkena dira tornadoek beren emanaldi suntsikorrak egiten dituzten urtaroak, klima ezegonkorragoa denean. Bat-batean sortzen dira, ez dago tornado aurreikusterik, ezta zein norabide jarraituko duen edota zein indar eta iraupen izango duen ere. Horregatik dira hain suntsikorrak.\nLa Informaciónen bideoak tornadoak nola osatzen diren azaltzen du.\nAEB, Klima, Tornadoak


Free chat Pimenteiras. Ausazko arrotz doan txateatu berehala Pimenteiras tik.\nFree chat Pimenteiras\nOngi etorri Chatroulette PimenteirasEdozein lekutan, munduko pertsona aleatory bat konektatzeko. Chatroulette Pimenteiras dezakezu honako aukeren artean aukeratu:- Guztiak pertsona mota Pimenteiras doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nPimenteiras hirien zerrenda:


Maider Arregi 2012-07-15 15:00 Kultura Eskoriatza\nEszenatoki ederrak eta gau giro paregabeak lagunduz gero, edozein zuzenekorekin gozatzea errazagoa dela ezin ukatu. Hala ere, beti da plazera euskal kantagintzaren maisuak entzutea udako edozein gauetan. Zapatuan, 100 lagun inguruk gozatu zuten Mikel Urdangarinen mezu esplizitu eta inplizituekin Eskoriatzan.\nAlardea Ondare izendatzeko bidean aurrerago\nMaider Arregi 2012-07-15 14:13 Kultura Antzuola\nMendea pasatxo duen tradizioa da Mairuaren Alardea; jaietako egitarauan gorriz markatua. Antzuolarrak ez ezik, kanpotik etorritakoek bete egin zuten herriko plaza zapatu arratsaldean. 180 herritar inguruk hartu du aurtengo Alardean parte eta izandako arrera ikusita, Ondare inmaterial izendatzeko urrats bat gertuago dagoela esan dezakegu.\nJai giroa eta paella bazkaria Arrasateko Santamainako jaietan\nAketz Zubia 2012-07-14 19:19 Kultura Arrasate\nAtzo, uztailak 13, eman zioten hasiera Santa Marina auzoko jaiei. Gaztetxoenek txokolatadaz gozatu ahal izan zuten atzo eta banderaren igoera ere ospatu zuten auzotarrek. Gaur, zapatua, paella bazkaria prestatu dute auzotarrentzako Makatzenako frontoian. Goizean txarangak auzoko kaleak girotu dituzte eta ondoren 70 lagun inguru bildu dira bazkarirako. Giro atsegina izan da eta eguraldia ere lagun izan dute. Arratsalderako jaiarekin jarraitzeko asmoa erakutsi dute bertaratutakoek.\nArrasateko Santa Marina auzoko jaiak\nAketz Zubia 2012-07-14 18:55 Kultura Arrasate\nUmoretsu eta gogotsu etorri zen Bartzelonako bikotea\nMaider Arregi 2012-07-14 18:49 Kultura Bergara\nKalitatezkoa eta oso dibertigarria barikuan Berumuga jaialdiaren baitan eskaini zutena Txus Blues eta Jose Bluefingers bikoteak Bergaran. Espoloiko aulki denak bete egin ziren, eta jendea zutik ere geratu zen. Euriaren mehatxupean, aulkiak eszenatoki barruan jarri zituzten musikariek modu originalean. Bi orduko zuzenekoa eskaini zuten Txus Blues eta Jose Bluefingers Bartzelonako bikoteak.\nBerumuga: Txus Blues & Jose Bluefingers\nMaider Arregi 2012-07-14 17:58 Kultura Bergara\n'H,o2topoz' antzezlana Arrasaten\nMireia Bikuña 2012-07-14 15:58 Kultura Arrasate\n»» Ikusi argazki guztiak (14)\nJupiter Jon taldearen kontzertua, gauean gaztetxean\nUsoa Agirre 2012-07-14 15:43 Kultura Arrasate\nZapatuan, hilak 14, 22:30ean, Jupiter Jon talde irundarra izango da Arrasateko Gaztetxean. Kraut, post punk, abesti txinatar eta balkanetako soinuak nahasten dituen proiektuari ekin zioten 2011ko neguan atera zuten lehen diskoaz, 'Pleistozenoko astelehenak'. Taldea hobeto ezagutzeko, hemen duzue taldeak Durangoko Plateruenan emandako kontzertuko bideo bat:\n565 ume Arizmendi Ikastolako udalekuetan\nMaialen Regueiro 2012-07-13 16:21 Kultura Arrasate\nArizmendi Ikastolak bere ikasle guztientzat antolatzen ditu udalekuak, baina eskaintzen dituen udalekuak bi adin tartetan banatzen dira. Alde batetik, Haur Hezkuntzako udaleku irekiak eta bestalde, 5 urtetik hasi eta Batxilergoko ikasleetaraino mugatzen direnak.\n'H,O2TOPOZ' antzerkia gaur, Iñaki Matarekin\nMaialen Regueiro 2012-07-13 16:17 Kultura Antzuola Arrasate\nH,O2TOPOZ izenburua duen antzerkia eskainiko du bihar 20:30etik aurrera Iñaki Mata aktore antzuolarrak. Antzerkia Biteri Plazan izango da eta herritar guztiak daude gonbidatuta hitzordu honetara.\nEmanaldian, gainera, aktore antzuolarrak Begoña Martin dantzariaren laguntza izango du. Izan ere, honek, koreografia txiki bat eskainiko du ikuskizunean.\n10 gaztetxo aritu dira bi astez Arte Udalekuetan\nMaialen Regueiro 2012-07-13 16:09 Kultura Oñati\nAurten betiko Udaleku irekiez gain, Arte Udalekuetan izena emateko eskaintza egin zuen Oñatiko Udalak. 11-13 urte bitarteko gaztetxoentzat zuzendutako proiektu pilotu bat da. Uztailaren 2an hasi ziren eta atzo bukatu zuten. Bi aste hauetan marrazketa, argazkilaritza eta diseinu grafikoa landu dituzte, besteak beste Oñatiko Gaztelekuan.\nGoikobalu, Turinerako prest\nMaider Arregi 2012-07-13 13:04 Kultura Arrasate\nUrduritasun eta ilusio egunak ari dira bizi izaten Goikobaluko gazteak. Izan ere, uztailaren 31tik abuztuaren 5era abesbatzako 13 kide Italiara, Turinera, joango dira Europa Cantat jaialdi ezagunaz gozatzera.\nMaletak egiteke dituzten arren, Bilbo-Milan hegaldia hartzeko prest daudela kontatu digute Goikobaluko neskek Goienara egin diguten bisitan.\nTom Tom Makuts eta Mikel Urdangarinen kontzertuak asteburuan\nAmaia Txintxurreta 2012-07-13 12:08 Kultura Eskoriatza\nGaur, egubakoitza, Tom Tom Makuts taldearen eskutik jazz, funk eta hip hop erritmoak entzun ahal izango dira Gernika plazan 22:30ean. Bihar, zapatua, Mikel Urdangarinen txanda izango da eta Zuzenean bere diskoko abestiak entzun ahal izango dira Azkoaga Hotelean 22:30ean. Errekan Gora ekimenaren barruan sartzen dira bi emanaldiak.\nPlanik Bai? Uztailak 12\nBernat Alberdi 2012-07-12 22:10 Kultura Debagoiena Nikolas Segurola omenaldia None\nBernat Alberdi 2012-07-12 22:10 Kultura Debagoiena Planik Bai? Uztailak 12\n‹‹ Aurrekoak 1 2 3 4 ... 444 445 446 447 448 449 450 451 ... 644 645 646 647 Hurrengoak ››


Getariako erregina, Azpeitira - Urola Kostako Hitza : Urola Kostako Hitza\nRuth Mozo, Mikel Ibartzabal, Itsaso Agirre eta Estitxu Elduaien, Txakolinaren Egunaren aurkezpenean. (Ihintza Elustondo)\nRuth Mozo Getariako Txakolina jatorri izenaren idazkariak azaldu duenez, Gipuzkoa osoan, 433 hektareatan ekoizten dute Getariako Txakolina, eta aurten, espero dute 400 hektareatan ekoitzitako mahatsa bildu ahal izango dela. “Gutxi gorabehera, 150 pertsona ariko dira une honetan lanean mahastietan eta upategietan”, azaldu du. Egun, Getariako Txakolina jatorri izenaren barruan, 33 upategi daude. Mozok gogorarazi duenez, duela hamabi urte eremu geografikoa zabaldu zuten: “Lehen, Getarian, Zarautzen eta Aian ekoitzitako txakolina baino ez zen izen horren barruan onartzen, baina orain, Gipuzkoa osoan daude mahastiak eta upategiak”.\nUrtean zehar, Getariako Txakolina jatorri izenak txakolin egun bat baino gehiago antolatzen ditu. “Esportazioa handitzen ari da, eta hori ere garrantzitsua da, baina batzuetan ahaztu egiten dugu Gipuzkoa dela gure lurraldea”, esan du Mozok. Horregatik, garrantzitsua iruditzen zaio Azpeitia bezalako herrietan Getariako Txakolinaren Eguna egitea.\nAzpeitian ekoitzitako lau gazta dastatu ahal izango dira larunbatean: Premietxeberri, Berastegi, Galarraga eta Abel Segurolarena. Premietxeberri baserriko Itsaso Agirrek esan duenez, badaramatzate urte batzuk Txakolinaren Egunean parte hartzen, eta “egun polita” izaten da. “Txakolinak eta gaztak bikote ederra egiten dute. Ondo uztartzen dira txakolinaren freskura eta gaztaren zaporea”. Pintxoez gain, gazta erosi nahi duenak ere izango du horretarako aukera.\nGainera, Gaixo eta Elbarrien Aisialdi Taldeko kideak lanean ariko dira larunbatean, pintxoak banatzen: “Talde horrek urtero laguntzen digu Txakolinaren Egunean, Ardo Egunean eta Sagardo Egunean, eta benetan eskertu nahi diegu egiten duten lana”, azaldu du Ibartzabalek.


Aurrerapen inklusibo eta jasangarriaren aldeko aliantza Bizkaian\n2015ean, Nazio Batuek Agenda 2030a eta Garapen Jasangarrirako 17 Helburuak hitzartu zituzten. Orain, 2021ean, BBK buru dela, BBK Kuna 2030 Kideak programak helburu horiek lortzea bizkortu gura du: historia ahaltsuen, inpaktuko aliantzen, ikaskuntzen eta proiektu berritzaileen bidez, Bizkaian aurrerapen inklusiboa, zuzena eta jasangarri edo iraunkorra lortzea, alegia.\nErakunde eta liderren belaunaldi berri bat elkartu gura dugu, Bizkaian AGENDA 2030erantz aurrerapena bizkortzeko.\nErakunde eta liderren belaunaldi berri bat sustatu gura dugu, munduko erronka nagusiei eta horiek Bizkaian duten eragin edo inpaktuari aurre egiteko. Askotariko gizarte-eragilerekin egingo dugu hori: esparru akademiko, administrazio publiko, enpresa eta gizarte-erakundeekin, inor atzean utzi barik, Bizkaia eta planetarentzat etorkizun inklusiboago, zuzenago eta jasangarriagoari forma ematen ari direnekin.\nAgenda 2030a ekintza-dei bat da pobreziari amaiera emateko, planeta babesteko eta mundu osoko pertsonen duintasunaren alde egiteko. Gizarteko eragile guztiok prest egon behar dugu beharrezko eraldaketak bultzatuko dituzten ekintzak sortzeko. 2030 urte bat baino gehiago da, egiteko modu bat da.\nBBK Kuna 2030 Kideak programa abiarazi du BBK-k sektore anitzeko aliantza ikusgai bihurtzeko eta lankidetza eta berrikuntza bizkortzeko, Agenda 2030a aktibatu eta Garapen Jasangarrirako Helburuak (GJH) lortze aldera Bizkaian. BBK-k aitortzen du hizkuntza- eta kultura-aniztasunak funtsezko eginkizuna duela garapen iraunkor edo jasangarrian; beraz, BBK Kuna 2030 Kideak programak 17 GJH +1 (euskara, euskal kultura eta gaitasun eleanitza garatzea) txertatzen du.\nBBK Kuna 2030 Kideak Bizkaiko erakunde hauei zuzenduta dago:\n2030 Agenda gauzatzeko eta abian jartzeko lidergo aktiboa dutenak:\nJardunbide egokien lagina.\nGJHetan inplikatu holistikoa.\nAgenda 2030 osorik erakundean ezarri dutenak edo horretan aktiboki lanean ari direnak.\nAgenda 2030en estrategia gauzatzeko erabiltzen ari diren metodoak erakutsi ahal izatea.\nAgenda 2030en eragin biderkatzailea izateko eta GJHei lotutako erakundearen berezko erronkak apaltzeko gai izatea.\nAgenda 2030ean inplikatutako erakundean askotariko talde liderra izatea.\nPrest egotea BBK Kuna 2030 Kideak programan ekarpenak egiteko, erronkak partekatzeko eta BBK Kunan GJHn sare aktibo bat sortzeko.\nAtxikitzen diren erakunde, pertsona eta enpresek konpromisozko urrats publikoa egingo dute, Bizkaia eraldatzeko eta etorkizun iraunkor edo jasangarriago, zuzenago eta bidezkoago baten alde egiteko.\n83 erakundek osatuko dute BBK KUNA 2030 KIDEAK, garapen jasangarrirako helburuak lortzeko erakundeen arteko aliantza. 2015ean, Nazio Batuek 2030 Agenda eta Garapen Jasangarrirako 17 Helburuak hitzartu zituzten. BBK-k bere ibilbide-orrian […]


Ia lau puntuko aldea, 2004ko boto baliogabeak abstentzioaz alderatuta - GARA\nM-9ko hauteskundeen ostean\nIa lau puntuko aldea, 2004ko boto baliogabeak abstentzioaz alderatuta\nEzker abertzalearen deiari jarraiki, joan den igandean abstentzioaren aldeko jarrerari eutsi zioten herritarrak, orain dela lau urteko hauteskunde espainoletan boto baliogabearen bidez izandakoak baino ia %4 gehiago izan dira. Azken urteotako bozaldietan ezker abertzaleak jaso dituen emaitzei so eginez gero, goraka ari dela ikus daiteke; baita hauteskunde espainolei eta joan den maiatzean jaso zituen kasik 190.000 bozei so eginez gero ere.\nOrain dela lau urteko martxoaren 14an, «Bergarako ekimenaren» testuinguruan, ezker abertzalea beste behin ere legedi espainoletik at utzi ostean baliogabetu zituzten bozak zirela medio, 120.000 boto inguru jaso zituen; %5,28, beraz. Joan den igandeko bozaldietan, ostera, 13.580 lagun izan ziren Hego Euskal Herrian boz baliogabea sartu zutena hautestontzietan; %0,62, alegia.\nIgandeko bozaldietan, or- dea, abstentzioaren aldeko deia egin zuen ezker abertzaleak. Orain dela lau urte, Araban, Bizkaian, Gipuzkoan eta Nafarroan 562.445 lagun abstenitu egin ziren; boza emateko eskubi- dea zuten herritarren %24,78, beraz. Joan den igandean, or-dea, 733.598 lagunek egin zuten abstentzioaren aldeko hautua; Hego Euskal Herriko herritarren %33,35, alegia.\nLau urte hauetako abstentzioa alderatuz gero, agerikoa da 206.808 herritar gehiago izan direla abstentzioa hautatu dutenak. Alegia, ezker abertzalearen deiari eutsi dioten herritar gehienak dira bertan. Beraz, %8,53 handiagotu da abstentzioaren esparrua.\nNafarroan ez da igoerarik izan\nEzker abertzalearen indarra areagotu egin dela egiaztatzeko, boz baliogabearen jaitsiera eta abstentzioaren igoera alderatuz gero, nabarmena da plantoaren aldeko jarrera nagusi dela.\nHau da: 2004ko boto baliogabeei eta joan den igandekoei erreparatuz gero, hauen jaitsiera %4,66koa dela ageri da. Abstentzioa alderatuz gero, %8,53a izan da honen igoera. Gainera, badago kontuan hartu beha- rreko beste elementu bat ere: aurtengo bozaldi espainoletan, Hego Euskal Herriko lau herrialdeetan 21.370 pertsona gutxiago zeuden erroldatuta orain lau urtekoekin alderatuta.\nNafarroan eta Araban hautesle errolda igo bada ere, Bizkaian eta Gipuzkoan jaitsi egin da. Nafarroan 460.492 lagun egon di-ra erregistratuta aurten, 2004-an, ostera, 453.575. Araban, 246.111ko errolda izan dute, eta 2004an, 245.786koa. Bizkaian izan da jaitsiera nabarmenena: 2004an 954.253 lagun ziren, eta 2008an 933.923 izan dira. Gipuzkoan, aldiz, 560.193 lagun agertu dira aurten, eta duela lau urte 568.475.\nEzker abertzalearen emaitzen igoera zehazki islatzeko, 2004ko boz baliogabeen kopurua eta abstentzioak bi bozaldiotan izan duen aldea ikustea besterik ez dago. Gipuzkoan, 2004an, 49.225 lagunek ezker abertzalearen deiari eutsi zioten boto baliogabearen bidez; igandean, 2004an baino 73.681 lagun gehiago abstenitu ziren.\nBizkaian, 2004an 45.960 boz baliogabe izan ziren; 2008an, aldiz, orain dela lau urte baino 65.337 lagun gehiago abstenitu dira. Araban, bestalde, 8.774 boto baliogabe eman ziren; eta joan den igandean 2004an baino 16.066 herritar gehiago abstenitu ziren. Nafarroan ezker abertzalearen indarrak kasik bere horretan gelditu dira: orain lau urte 15.562 boz baliogabetu eman zituzten nafarrek, eta joan den igandean, orduan baino 12.326 herritar gehiago abstenitu ziren.\nHiriburuak kontuan hartuz gero, Gasteizen, 2004ko bozetan 5.129 boto baliogabetu ziren, joan den igandean orduan baino 10.730 pertsona gehiago abstenitu ziren. Joan den maiatzeko udal bozetan 7.249 izan ziren ezker abertzaleak jasotako bozak.\nDonostian, 8.532 boto baliogabetu zituzten 2004an, eta joan den igandean 13.836 pertsona gehiago abstenitu ziren. Iaz, ezker abertzaleak 11.029 boz jaso zituen. Bilbon, 2004an 9.683 boz izan ziren baliogabetuak. Joan den igandean, ordea, orduan baino 15.948 pertsona gehiago abstenitu ziren. Iaz, ezker abertzaleak 12.725 boto jaso zituen.\nAzkenik, Iruñean, 2004an 4.424 boto izan ziren baliogabeak. Igandean, ostera, orduan baino 4.083 pertsona gehiago abstenitu ziren. Halere, iazko hauteskundeetan 7.187 boz jaso zituen EAE-ANV alderdiak.\n2004an boto baliogabeak %5,28 izan ziren. Igandean, aldiz, %0,62. Orain lau urte, abstentzioak %24,78ko emaitza izan zuen Hego Euskal Herrian, baina igandean %33,35era igo zen ezker abertzalearen deiari jarraiki.\nHego Euskal Herriko lau herrialdeetan abstentzioaren aldeko jarrera erakutsi duten udalerriei erreparatuz gero, hauek dira emaitzak: 98 udalerritan abstentzioak hautes erroldaren %50 gainditu du. Gipuzkoan 55 izan dira, Nafarroan 25, Bizkaian 16 eta Araban, aldiz, bi udalerritan gainditu du erroldaren erdia.\nHerriz herri nabarmenagoa da ezker abertzalearen indarra\nEzker abertzaleak joan den igandeko hauteskundeen karietara egindako deiaren haritik, udalerriz udalerri emaitzak aztertuz gero, agerikoa da, gehientsuenetan behintzat, gora egin duela nabarmen abstentzioak.\nAzpeitia, esaterako, abstentzioaren igoeraren adibide argia da. Abstentzioa %50,8koa izan da Urola bailarako herrian; 2004an baino 2.776 lagun gehiago izan dira abstenitu direnak. Iazko udal eta foru hauteskundeetan, ordea, 2.409 boz jaso zituen ezker abertzaleak. Arrasate ere kontuan hartu beharreko udalerria da, batez ere, joan den ostiralean bertan hil baitzuten tiroz PSEko zinegotzi ohi Isaias Carrasco. Debabarrenako udalerrian, abstentzioa %40,7koa izan da; orain lau urte baino 2.270 pertsona gehiago abstenitu dira. Halere, udal hauteskundeetan 3.333 boto jaso zituen EAE-ANVk.\nOrexa eta Lizartza ere aipatzeko herriak dira biak ala biak. Lehendabizikoan abstentzioa %97,9koa izan da -bi pertsonak soilik eman dute botoa- eta Otaola alkate inposatu duten udalerrian %82,6koa.\nBizkaiko Ziortza-Bolibarren ez dago aldea kalkulatzeko modurik, orain lau urte ez baitzen oraindik udalerri. Halere, %51,8ko abstentzioa izan du orain. Ondarroan, ezker abertzalea garaile izanik ere, EAJren gestorak kudeatzen duen herrian, abstentzioa %58,2koa izan da. Lekeition, gainontzeko alderdien gainbehera argia izan den honetan, abstentzioa %51,8koa izan da. Etxarri-Aranatzen ere garaile izan da abstentzioa, eta Alkatetzan dagoen NaBaik, aldiz, kasik 120 boto galdu ditu. Arabako zenbait udalerritan, Agurain, Kuartango eta Aramaio esaterako, abstentzioak nabarmen egin du gora.


ARARTEKO, 1.2. Txosten berezia: euskal autonomia erkidegoko oinarrizko gizarte zerbitzuen egoera\n1. 2010. Urtean aurkeztutako txosten bereziak\nEkainaren 22an eman zitzaion Eusko Legebiltzarreko lehendakariari Euskal Autonomia Erkidegoko oinarrizko gizarte zerbitzuen egoerari buruzko txosten berezia. Gero, 2010eko urriaren 1ean, Eusko Legebiltzarreko Giza Eskubideen eta Herritarren Eskaeren Batzordeari aurkeztu zitzaion.2\nOinarrizko gizarte zerbitzuak, jakina denez, herritarrei ematen zaien gizarte-arreta antolatzeko bektorea dira. Horrela, ukaezina da gizartean zerbitzu horiek jasotzeko eskaera dagoela, EAEko gizarte-zerbitzuen sistemarako sarbide gisa; era berean, ukaezina da herritarrek oso iritzi ona dutela zerbitzu horien eginkizunaz eta erabilgarritasunaz.\nTxosten hau lantzen hasi zenean, Arartekoak hiru helburu zituen: zerbitzu horiek gaur egun nola dauden ikustea, ikuspegi gehientsuenak aztertuz, baita zerbitzuon oraingo eta geroko ahalmena ere; 1999n lehenbiziko txostena egin zenetik gaur arte izan duen bilakaera aztertzea, eta, aldi berean, txosten hartan Arartekoak egindako gomendioak zenbateraino bete diren baloratzea; eta, azkenik, hainbat ondorio eta gomendio proposatzea, hobetu ahal izateko eta beren eginkizuna egoki beteko dutela bermatzeko, orain dauden edonolako eskakizunen arabera.\nTxostena lehentasunezko hiru aztergairen inguruan eratu da:\n- Oinarrizko gizarte zerbitzuetan giza baliabideak eta baliabide materialak antolatzea. Giza baliabideei dagokienez, plantillak hornitzea, bertako langileen lan-baldintzak, segurtasun-baldintzak eta laneko osasuna, lan-zama eta trebakuntza; eta baliabide materialei dagokienez, zerbitzuen irisgarritasuna, hornitura materialak eta informazio teknologien erabilera.\n- Oinarrizko gizarte zerbitzuen erabiltzaileak artatzea: erabiltzaileen eskubideak bermatzearekin eta jasotako zerbitzuarekin pozik egotearekin lotutako alderdiak, baita gizartean parte hartzeko sistemak eta presako prozedurak ere.\n- Oinarrizko gizarte zerbitzuetan gizarte ekintza burutzea, zerbitzu horiek sistemarako sarbide gisa jarduteko duten ahalmena aztertuz, kasuak kudeatzea eta zerbitzu espezializatuekin koordinatzea eta lankidetzan aritzea, besteak beste.\nTxostenaren ondorioetan, oinarrizko gizarte zerbitzuen argazki oso eta konplexua egin da. Ondorio horiek benetako egoera islatzen dute, bi zertzelada hauei esker:\n- Oinarrizko 216 unitateren iritziak jaso dira, hau da, Euskal Herriko unitate guztietatik %82,4renak.\n- Informazioa eman digute unitate horietako arduradunek, bertan lanean diharduten profesionalek, zerbitzu horien erabiltzaileek, udal arduradunek, lankidetzan aritzen diren eragileek, zuzenean parte hartzen duten adituek eta eragileek eta, oro har, herritarrek.\nOndorioak eta gomendioak:\nUnitateei berei eta administrazio eskudunei laguntzeko tresna moduan, txostenaren bukaeran hainbat gomendio egin dira, zortzi arlotan egituratuta: gomendio orokorrak; kontzeptu, zuzenbide eta antolakuntzari buruzko gomendioak; zonakatzearen gaineko gomendioak; zerbitzuak jasotzeko prozedurei buruzkoak; langileen ingurukoak; banakako eta familiako esku-hartzeari buruzkoak; erabiltzaileen eskubideen eta zerbitzuen kalitatea neurtzearen gainekoak; eta, azkenik, oinarrizko gizarte zerbitzuak komunitatean parte hartzeari buruzko gomendioak eta bigarren mailako arreta-sarearekin koordinatzeari buruzkoak.\nGomendio orokorretako batzuk azpimarratu behar dira, argiro hobetu daitezkeen arlo bezala:\n1. Izaera finalista duen finantzaketa ezarri behar da, udalentzat nahikoa eta egonkorra izango dena, oinarrizko gizarte zerbitzuak giza baliabideez eta baliabide materialez hornitzeko.\n2. Gizarte zerbitzuetako profesionalen adierazleak edo ratio egokiak zehaztu behar dira, kontuan hartuz gizarte-laneko langileak, administrazioko langileak eta gizarte-heziketakoak.\n3. Baloratzeko eta diagnostikatzeko tresna komunak erabili behar dira, eta gizarte-fitxaren eta arreta pertsonalizaturako planaren eredu homogeneoak.\n4. Ustiaketa komuna egiteko tresna informatikoak zehaztu beharra dago. Tresna horiek zerbitzu mota eta unitate ezberdinei elkarrekin jarduten utzi behar diete; eta zerbitzuen eta herritarren arteko elkarrekintza ere ahalbidetu behar dute.\n5. Zerbitzuen arteko koordinazioa biziagotu behar da, baita zerbitzuen eta bigarren mailako arreta-sarearen artekoa ere.\n6. Herritarrek eta komunitateak parte hartzeko bideak bultzatu behar dira.\nTxostenean barrena funtsezko bi ideia nabarmentzen dira, eta txostena iruzkintzeko eta laburtzeko balio dute:\n- Funtzionatzen duen baliabidea da, eta Euskadin dauden oinarrizko gizarte zerbitzuen 262 unitateek lehen mailako sare sendoa osatzen dute. Sare horrek eginkizun garrantzitsua eta behar-beharrezkoa betetzen du, gizarte zerbitzuak egiten dituelako eta zerbitzuez hornitzen duelako. Gainera, zerbitzuok erabiltzen dituzten pertsonek ontzat jotzen dituzte.\n- Jakina, hainbat behar eta akats ere badira. Horiek oinarrizko gizarte zerbitzuetan eragiten dute, zenbait mailatan, eta lehenbailehen konpondu behar dituzte Euskadiko hiru erakundeek, era koordinatuan lan eginez. Horrela saihestuko da gizarte-eskaeren ondorioz oinarrizko gizarte zerbitzuek gainezka egitea.\n2 Agerraldiaren testu osoa eskura daiteke Arartekoaren web orrialdean


Asel Luzarragak eta Edorta Jimenezek 'Bahiketa' eleberria aurkeztu dute Elgetan - Elgeta - Goiena.eus\nAsel Luzarragak eta Edorta Jimenezek 'Bahiketa' eleberria aurkeztu dute Elgetan\nLarraitz Zeberio Lekuona 2021-02-22 10:46\nAsel Luzarraga eta Edorta Jimenez, zapatuan, Espaloian.\nZapatu eguerdian izan ziren bi euskal idazleak, Elgetan. Hamabost bat lagunen aurrean egin zuten aurkezpena, Espaloian. Aurretik Txile esnatu da ikus-entzunezkoa izan zen ikusgai.\nEuskal Herritik Buenos Airesera ihes egindako bi euskaldunen istorioa jasotzen du Bahiketa eleberriak. Edu eta Matxin dira bi protagonistak, lehena marxista da eta bigarrena anarkista. La Voz egunkari marxistan egiten du lan Eduk, eta egunkari horretarako iritzi artikuluak idazten ditu Matxinek. Maitaleak dira. Egun batean desagertu egiten da Matxin eta haren bilaketa abiarazten du Eduk.\nFikzioa da Luzarragaren azken eleberriak, baina idazleak Argentinan egindako urteak ditu oinarri. Hiria bera eleberriko hirugarren protagonista dela azaldu zuen Elgetan egindako aurkezpenean eta eleberrian euskal diasporaren desmitifikazioa ere badagoela azaldu zuen. Argentinako oligarkian euskal abizen asko dagoela azaldu zuen Luzarragak, eta horiek irudikatzen ditu nolabait Daguerre pertsonaiak.\nTxalaparta argitaletxeko Literatura bildumaren arduran Edorta Jimenezekin batera egin zuen liburuaren aurkezpena Luzarragak. Euskal literaturaren egoeraz ere hitz egin zuen Jimenezek eta ez zen oso baikor agertu.\n'Txile esnatu da'\nBahiketa liburuaren aurkezpena egin aurretik Txile esnatu da ikus-entzunezkoa eman zuten Espaloian. Duela hamar bat urte Asel Luzarragak Txilen bizi izandako atxilotze prozesua eta idazlearen aldeko askotariko atxikimenduak jasotzen ditu dokumentalak. Lau atentatutan parte hartu izana egotzi nahi izan zioten. John Anduezak egin zuen ekitaldiaren aurkezpena.


Diru-laguntzak* – Ulibarri Euskaltegia\nLangabezian daudenei %5eko deskontua egingo diegu urritik ekainerako ikastaroan.\nEgunean bost orduko ikastaro trinkoa eskainiko dugu urritik ekainera langabezian daudenentzat, zerotik hasteko. Doako ikastaroa da.\nA1, A2, B1 eta B2: Euskaltegian maila bat gainditu dutenek edo HABEren egiaztatze-proben bidez titulua lortu dutenek HABEren ikasleentzako diru-laguntza deialdian parte hartzeko eskubidea izango dute, betiere HABEk ezarritako baldintzak beteta. C1: HABEren egiaztatze-proben bidez titulua lortu dutenek HABEren ikasleentzako diru-laguntza deialdian parte hartzeko eskubidea izango dute, betiere HABEk ezarritako baldintzak beteta. www.habe.euskadi.eus web-orrian egin beharko da. Orain arteko deialdietan oinarrituta, eskaera irailean egiten da.\nBizkaiko Foru Aldundiak A1, A2, B1 edota B2 euskara-mailetako titulu ofizialak eskuratu dituztenei deskontu-bonua eman die hurrengo ikasturterako.\nOrain arteko deialdietan oinarrituta, eskaera www.bizkaia.eus/euskaratxartela web-orrian egiten da, uztailean. Behin eskaera eginda, deskontu-bonua web-orriaren bitartez eskuratu ahal izango da eta euskaltegian entregatu beharko da matrikula egitean irailean.\nUdalen laguntzak eskuratzeko baldintzak zein diren dagokion udalean galdetu beharko du ikasleak, eta aurkeztu beharreko agiria bulegoan prestatuko dugu.\nOrain arteko deialdietan oinarrituta, Bilboko Udalaren diru-laguntzen baldintzak www.bilbao.eus atarian argitaratzen dira apirilean.\nHABEk eta Lanbidek akordioa sinatu dute, eta horren bitartez diruz lagunduko dituzte hainbat euskara-ikastaro. Ikastaroa ordaintzetik salbuesten zaituen fitxa lortu nahi baduzu, www.lanbide.eus web-orrira sartu, prestakuntza atalera. Pantaila bertan agertuko zaizu HABEko ikastaroetarako esteka. Diru-laguntza badagokizu, euskaltegian entregatu beharko duzu helaraziko dizuten inskripzio-orria. Orri hori aurkeztuta, ikastaroa ordaintzetik salbuetsita geratuko zara, eta Lanbidek prestakuntza-ordutzat kontabilizatuko dizkizu ikastaroko orduak.\nInformazioa aurreko urtearen araberakoa da. Aldaketaren bat egon liteke deialdi berriak argitaratutakoan. Deialdiak atera ahala informazioa eguneratuko dugu berriak atalean.


Villeret (Aisne) - Wikipedia, entziklopedia askea.\nHargicourt, Jeancourt, Pontru, Le Verguier, Hesbécourt eta Bellicourt\n295 (2018ko urtarrilaren 1a)\n151 (%51.2) 149 (%50.5)\nVilleret Frantziako udalerri bat da Aisne departamenduan dagoena, Frantzia Garaia eskualdean. 2013an 314 biztanle zituen.\n2007an udalerrian erroldatutako biztanleak 313 ziren. Familiak 108 ziren, horien artean 24 pertsona bakarrekoak ziren (8 bakarrik bizi ziren gizonak eta 16 bakarrik bizi ziren emakumeak), 28 seme-alabarik gabeko familiak ziren eta 56 seme-alabarik gabeko bikoteak ziren.\n2007an 136 etxebizitza zeuden, 115 familiaren etxebizitza nagusia ziren, 9 bigarren erresidentzia ziren eta 12 hutsik zeuden. Etxebizitza guzti hauek 135etxeak ziren. 115 etxebizitza nagusietatik 85 bere jabearen bizilekua ziren, 26 alokairuan okupaturik zeuden eta 4 doan lagata zeuden; 3 etxek gela bat zuten, 4 etxek bi zituzten, 12 etxek hiru zituzten, 38 etxek lau zituzten eta 58 etxek bost zituzten. 71 etxek euren parking plaza propioa zuten azpian. 50 etxetan ibilgailu bat zegoen eta 49 etxetan bat baino gehiago zituzten.\nVilleret udalerriko biztanleria-piramidea 2009an .\n2007an lan egiteko adina zuten pertsonak 189 ziren, horien artean 153 aktiboak ziren eta 36 inaktiboak ziren. 153 pertsona aktiboetatik 128 lanean zeuden (72 gizon eta 56 emakume) eta 25 langabezian zeuden (11 gizon eta 14 emakume). 36 pertsona inaktiboetatik 7 erretiraturik zeuden, 10 ikasten zeuden eta 19 "bestelako inaktibo" gisa sailkaturik zeuden.\n2009an Villeret udalerrian 119 unitate fiskal zeuden, 339 pertsonek osaturik. Pertsona bakoitzeko diru-sarrera fiskalaren mediana urteko 12.952 euro zen.\n2007an zeuden 5 komertzioetatik, 1 erauzte enpresa zen, 2 bestelako produktu industrialen fabrikazioko enpresak ziren, 1 eraikuntza enpresa zen eta 1 zerbitzu enpresa zen.\nHargicourt (1,6 km)\nBellicourt (3,0 km)\nTempleux-le-Guérard (3,3 km)\nLe Verguier (3,5 km)\nRonssoy (4,0 km)\nBony (4,4 km)\nJeancourt (4,5 km)\nNauroy (4,5 km)\nHesbécourt (4,5 km)\nLempire (4,5 km)\nBellenglise (5,0 km)\nPontruet (5,6 km)\nPontru (5,6 km)\nHervilly (5,8 km)\nMultimedia: Villeret (Aisne)\nBNF: 13184012c (data)\nOrriaren azken aldaketa: 15 urria 2021, 20:18.


Begi Beltzaren galaxia - Wikipedia, entziklopedia askea.\nBegi Beltzaren galaxia\nSAb (Galaxia espirala)\nM64, NGC 4826, UGC 8062, PGC 44182, Loti Ederraren galaxia\nBegi Beltzaren galaxia edo Loti Ederraren galaxia (beste izendapen batzuk: Messier 64, M64, NGC4826) Coma Berenices konstelazioko galaxia kiribil bat da. Edward Pigottek aurkitu zuen 1779an, eta Charles Messierek katalogatu zuen 1780an. Ikusteko, aski da teleskopio txiki bat.\nLurretik 17 milioi argi-urtera dago. Hautsezko zerrenda ilun bat du gune distiratsuaren inguruan. Horregatik esaten zaio "Begi Beltza" edo "Deabruaren Begia".\nAzterketek eta behaketek erakutsi dute galaxiaren kanpoaldeko izarrarteko hautsa barnealdeko gasaren eta izarren kontrako noranzkoan biratzen dela.\nBarnealdeko eskualdeak gutxi gorabehera 3.000 argi-urteko erradioa du (erloju-orratzen noranzkoan biratzen da); kanpoaldeko eskualdea, berriz, 40.000 argi-urteko erradioa du, eta erloju-orratzen kontrako noranzkoan biratzen da. Bien arteko eskualdean, izarrak eratzen ari dira orain; horren arrazoia, adituen ustez, duela mila milioi urte inguru gertatu zen talka bat da: M64 galaxiak beste galaxia txikiago batekin talka egin zuen, eta xurgatu eta suntsitu egin zuen.\nMessier 64, SEDS Messier pages (Ingelesez)\nHubblesite description and high resolution images (Ingelesez)\nKoordenatuak: 12h 56m 43.7s, +21° 40′ 58″\nGalaxia espiral erregularrak\nOrriaren azken aldaketa: 31 abuztua 2021, 03:35.


80tik gora lagun izena emanda jada, Uxue Trail Mendi Lasterketarako - Usurbil - Noaua.eus\n80tik gora lagun izena emanda jada, Uxue Trail Mendi Lasterketarako\nNoaua Aldizkaria 2019-06-19 09:05\nIzen emate kopurua goranzko bide argian da egunotan. Oraindik bada denbora baina, uztailaren 6an estreinakoz Usurbilen antolatu den Uxue Trail Mendi Lasterketarako jada 80tik gora lagun apuntatu dira. Andatza inguruak zeharkatuko dituen proba herrikoia, Phelan-McDermid Sindromea duen Uxue Martin gaztetxoaren aldeko ekimen solidarioa izango da.\nPhelan-McDermid Sindromea ezagutarazi eta gizartea gaixotasun honekiko sentsibilizatzea da lasterketaren helburu nagusia. "Phelan-McDermid Sindromea, edo 22q13 kromosomaren gabetzea, gure herriko Uxue txikiak duen gaixotasun arraroa ezagutarazteko antolatu dugu Andatza mendian zehar ibiliko den mendi lasterketa hau", berri eman du antolakuntzak. Gaixotasun honi buruzko informazio gehiago, hemen: 22q13.org.es\nOhartarazi dutenez ordea, "sindromearen ikerketarako ere ahalik eta laguntza gehiena eman nahiko genuke". Laguntzeko bide ezberdinak izango ditugu; batetik, Uxue Trail proban izena eman eta lasterketan parte hartzea uztailaren 6an. Bi distantzietako proba, proba motza edo luzea egin ahalko da. Lasterka aritu nahi baina ezin duenak, badu elkartasuna adierazteko beste modu bat ere; dortsal solidarioa eskuratzea. Alegia, nahiz eta lasterketan ez parte hartu, aipatu sindromearen ikerketara bideratuko den diru ekarpena egin daiteke. Guztia, kronoak.com atariaren bidez.


Nafarroa – Euskal Yren lotura\n2018.eko urtarrilak 09, 12:30 2018.eko urtarrilak 09, 14:00 Nafarroa – Euskal Yren lotura\n2018.eko urtarrilak 09 12:30 - 14:00\nBeste gonbidatu batzuk: Manu Ayerdi, Nafarroako presidenteorde eta Ekonomiaren Garapen sailburua, Iñigo de la Serna, Sustapen ministroa\nArantxa Tapia sailburuak eta Antonio Aiz sailburuordeak, Eusko Jaurlaritzaren izenean, topaketa bikoitz batean hartuko dute parte; goizean Nafarroa eta Euskal Yaren arteko lotura aztertuko da eta arratsaldean berriz Burgos-Gasteiz lotura.\nSustapen Ministerioak, Euskadiko Gobernuak eta Nafarroako Gobernuak “Gaitasun Handiko Kantauri-Mediterraneo pasabideko Iruña – Euskal Y tartearen azterketa informatiboa” elkarrekin zuzentzeko adostuta duten Elkarlanerako Protokoloaren baitan burutuko da topaketa. Aipatu administrazioek egungo bi lotuneei dagokien azterketa teknikoa aurkeztuko dute: Ezkio-Itxaso eta Gasteiz.\nGarrantzia gehien duten hiru faktoreen azterketaren emaitzak azalduko dira (ingurumen-inpaktua, trenbidearen funtzionaltasuna eta ekonomikoa), erakusketa publikoan ipiniko den azterlan informatiboan jasoko diren bi aukerei dagozkienak, ondoren dagokion ingurumen inpaktu deklarazioarekin. Honen guztiaren ondoren erabakiko da zein den soluziorik egokiena.\nEusko Jaurlaritzak bermatuko du Euskadi eta Nafarroaren arteko loturak Euskal Yaren prestazio berberak izango dituela, diseinatuko den plataforma misto berriari dagokionean (merkantziak eta bidaiariak).\nBurgos-Gasteiz lotunearen kasuan, Eusko Jaurlaritzak ezinbestekotzat jotzen du zamen garraioa Gasteiztik harago iristea, horrenbestez trenbide arrunta UIC zabalerara egokitzeko exijentziari eutsiko dio, Euskal Ytik Mesetarantz eta Portugalerantz jarraipena izan dezaten.\nInformazio gehiago: Behin betiko azterketa informatiboak esango du zein den aukerarik onena Euskadi eta Nafarroaren arteko trenbide lotura egiteko\nManu Ayerdi, Nafarroako presidenteorde eta Ekonomiaren Garapen sailburua, Iñigo de la Serna, Sustapen ministroa


Euskal irudigileen "erakusleiho" izateko sortu dute Irudika topaketa - - Alea.eus\nEuskal irudigileen "erakusleiho" izateko sortu dute Irudika topaketa\nEdurne Begiristain 2017-11-10 13:00\nNazioarteko ilustrazio topaketa profesionala egingo dute ostiralean eta larunbatean, Artiumen.\nEuskal Herriko irudigileentzat "erakusleiho" bat izateko asmoz jaio da Irudika. Irudigintzaren sektorea profesionalizatu eta nazioartean bidea egiteko sortu da Ilustrazioaren Topaketa Profesionala. Gasteizen egingo da hurrengo ostiralean eta larunbatean, Artium Arte Garaikidearen Euskal Zentro Museoan. Lehenengoa da aurtengoa. Baina ez du azkena izan nahi. Nazioarteko azoka izateko helburuarekin jaio baita topaketa. Ilustrazioaren inguruan "dinamika oso bat" landu nahi dute sustatzaileek, horrek emango diolako sektoreari "indarra eta bultzada".\nEuskal Herrian bada ilustratzaileen "harrobi" bat. Asko eta asko dira arte diziplina horren aldeko apustua egiten dutenak. Eta "talentu" horri guztiari sostengua emateko ordua iritsi da. Irudikak alea jarri nahi du irudigileen ekarpena "nazioartekotzeko", Joxean Muñoz Eusko Jaurlaritzako Kultura sailburuordeak topaketen aurkezpenean azaldu duenez. Izan ere, nazioartean lan egitea "ikasi" egin behar da, eta pauso hori emateko lanabesa izan nahi du topaketak.\nJardunaldiek aukera hori emango diete Euskal Herriko sortzaileei, nazioarteko irudigileekin "parez pare" jarrita, eta euren lana profesionalizatzeko eta hobetzeko osagaiak eskura emanez. Izan ere, profesionalei etengabeko prestakuntza espezializatua eman nahi zaie, hemengo zein nazioarteko adituen bidez. Hala, irudigileek argitaratzaileekin eta profesionalekin elkartzeko aukera izango dute euren portfolioa hobetu ahal izateko eta lan hitzarmenak egiteko.\nPublizitate enpresak, argitaletxeak, diseinu grafikorako estudioak, arte grafikoetako enpresak, zinema ekoizleak.... Sektore asko elikatzen dira irudigintzatik, eta esparru horietako profesionalekin hitzorduak eta elkarrizketa profesionalak lantzeko aukera izango dute ilustratzaileek asteburu honetan.\nMahai inguruak eta tailerrak\n"Irudigintza ikusarazteko leiho baten premia genuen, urtetan ikusezin izan baikara", azaldu du Elisabeth Perez Euskadiko Euskal Irudigileak elkarteko lehendakariak. Haren esanetan, irudigintza lanbide bilakatu nahi dutenentzat ezinbesteko tresna izango da topaketa. Besteak beste, eztabaida eta gogoetarako aukera emango dielako. Ilustrazio, komiki eta animazio munduan erreferentzia diren pertsona ezagunak gonbidatu dituzte jardunaldietara, eta haiekin eztabaidak eta mahai inguruak egingo dira. Isidro Ferrer, Mikel Casa, Elena Odriozola, Pablo Amargo eta Mikel Valverde ilustratzaileek, Media Vaca, Barbara Fiore, Nordicalibros eta Penguin Random House argitaletxeetako eta Jot Down Magazine aldizkariko ordezkariek parte hartuko dute.\nMahai inguru eta solasaldiak ez ezik, bost tailer "sekretu" ere emango ditu Irudikak, profesionalei esker praktikak elkarrekin trukatzeko. Horrez gain, sorkuntzari laguntzeko asmoz, irudigintza eta animazio arloetan bi lehiaketa antolatu dituzte. Irabazleek mila euroko saria, eta Gasteiz, Bilbo eta Angulema arteko hiru hilabeteko egoitza artistiko bana eskuratuko dituzte.\nTopaketa Gasteizen egitea ez da kasualitatea. Hiria ez dute nolanahi aukeratu. Irudiarekin harreman estua du Arabako hiriburuak, mugimendu handia egon baita beti arte adierazpen horren inguruan, nahiz eta erakundeek ez duten behar beste lagundu. Horregatik, urteetan "gaixorik" egon den sorkuntza industriari bultzada berria eman, eta hura "indartu" nahi dute orain, Nerea Melgosa Gasteizko Udaleko Enplegu zinegotziak azaldu duenez. "Sortzaileentzat ekosistema bat sortu eta irudigileen esparrua ahaldundu nahi dugu".\n125 lagunentzako tokia dute topaketetan, eta jada 110 lagunek emana dute izena.


Ruper Ordorikari omenaldia Bilbon martxoaren 14an, Ken Zazpi eta MICE tartean | Musika | EiTB\nRuper Ordorikari omenaldia Bilbon martxoaren 14an, Ken Zazpi eta MICE tartean\nRuper Ordorikaren abestiak taularatuko dituzte Bilbon hainbat euskal musikarik\nKen Zazpi, Petti Balerdi Balerdirekin, Ixiar Oreja, Mikel Uraken eta MICE dira abesti horiek "azukre koskor" bilakatzeaz arduraturako diren artistak. Zuzenekoa martxoaren 14an izango da.\nLoraldia jaialdiak Dabilen harriari so, azukre koskorrak Ruper Ordorikarentzat ikuskizuna hartuko du martxoaren 14an. Lagunarteko hitzordu erakargarria egingo dute egun horretan Bilboko Kafe Antzokian, hainbat euskal musikarik kantari oñatiarraren abesti berezienak taularatuko baitituzte bertan.\nHain zuzen ere, Ken Zazpi, Petti Balerdi Balerdirekin, Ixiar Oreja, Mikel Uraken eta MICE arduratuko dira abesti horiek "azukre koskor" bilakatzeaz. Gainera, Bernardo Atxagak eta Fermin Etxegoienek hartuko dute parte emanaldian, ikusleak Ruperren unibertsoan barneratzeko asmoarekin. Horretarako, haren bizitzari eta musika ibilbideari buruzko pasarte garrantzitsuak kontatuko dituzte.\n"Zaindu maite duzun hori", "Hamabostean behin", "Ene begiek", "Martin Larralde", "Halako gau batez" eta "Hargiñenean" kantu ezagunak entzuteaz gain, ezustekoren bat edo beste jasoko dute Ruper Ordorikaren jarraitzaileek.\n20:30ean zabalduko dituzte Kafe Antzokiko ateak, eta 21:00etan hasiko da zuzenekoa. Sarrerak hemen eskura daitezke.


Etorkizun bat ukaiteko | Gizartea | Berria\nEtorkizun bat ukaiteko\nMilaka ikasle kalera atera dira, klima aldaketaren aurkako neurriak eskatzeko mobilizazioekin bat eginda. Ehunka ikasle bildu dira Baionako mobilizazioan\nLapurdiko hiriburuko karriketan atzo eginiko manifestazioa. GUIILAUME FAUVEAU\nIkasleen protesten lekuko izan ziren mundu guziko kaleak atzo. Klima aldaketaren aurkako mobilizazioak egin zituzten. 1, 2, 3 gradu gizateriaren aurkako krimena da! eta Klima baino beroago leloekin, adibidez, Baionako karriketan elkartu ziren Ipar Euskal Herriko ikasle andana, mundu osoan eginiko Fridays for the Future (Ostiralak Etorkizunarentzat) deialdiari erantzunez. Manifestazio ikusgarria egin zuten hiriko karriketan, klimaren berotzea salatu eta «zinezko» neurriak eskatzeko. Gaur Angelun (Lapurdi) antolatua den klimaren aldeko martxan parte hartzera deitu zuten; iragarri zuten ondoko asteetan protesta gehiago izanen direla.\nMundu guztiko ehun herrialdetan baino gehiagotan egin zuten atzo greba ikasleek, klima aldaketa salatzeko. Greta Thunberg 16 urteko gazte suediarraren ereduari jarraikiz, Australian milaka gazte bildu ziren, Europako herrialde nagusietan beste hainbeste, eta gainerako kontinenteetan ere deialdi andana izan ziren. «Ez dirudi gure etorkizuna eskuetan dutenek klimaren gaia biziki serio hartzen dutenik», esan zuen Thunbergek berak mobilizazioaren bezperetan. Stocholmeko mobilizazio buruan joan zen atzo.\nEuskal Herrian mobilizazio bat baino gehiago antolatu zituzten; Bilbon, Gasteizen eta Donostian, besteak beste. Baionakoa izan zen jendetsuenetakoa. Goizean goizetik Cassin lizeotik abiatu, eta lizeo nagusien itzulia egin zuten, ikasleak eskolatik aterata manifestaziora gehitu zitezen. «Nolako energia!», harritu zen mobilizazioa jarraitzen ari zen kazetarietako bat, gazteen determinazioari begira. Bozgorailuetatik ateratzen zen musikari jarraikiz, dantzan, saltoka eta oihuz erantzuten zieten martxaren eramaileek mikrofonotik ematen zituzten mezuei. «Klimaren berotzearen kontra borrokatzen ez bagara, ez dugu sekula lortuko ezberdintasun sozialak gainditzea», aldarrikatu zuen Luzio Lizarralde ikasleak suprefetura aitzinera iritsi zirenean. «Badakizue zer den hau? Suprefetura. Estatuaren bozeramaileak dira. Egin dezagun bi aldiz oihu gehiago estatuaren kontra». Eta gazte guziak, saltoka eta oihuka. Xaho kaian bukatu zuten martxa, hitzartzeekin: «Gure gobernua ez da konpetentea; beraz, hona gobernu berria». Laborantzako, garraioko eta errefuxiatu klimatikoentzat konponbidea aurkitzeko ministroak izendatu zituzten parodian, egoerari aurre egiteko proposamenak aurkezteko. «Klima larrialdia» ezartzea aipatu zuten, besteak beste.\nUmorea, kolorea eta zarata\nZaratatsua bezain koloretsua izan zen atzoko protesta. Bakoitza bere pankarta eskuetan joan zen, era guzietako aldarrikapenei ahotsa emanez: Euskal Herria determinatua!, Ez dugu B planetarik edo Gazteria klimarentzat! leloak idatzi zituzten kartoi zatien gainean, baina baita umorezko mezuak ere: Gradu gehiago, garagardoarentzat bakarrik edo Winter is not coming (negua ez dator), Game of Thrones telesailari erreferentzia eginez. Bernat Etxepare lizeoko ikasleak bi pankarta handirekin batu ziren protestara: Sistema aldatu, geroa bermatu eta Kapitalismo berdeaz gaindi, gazteok amalurraren alde.\nManifestazio buruan zegoen Aimee Masson, Hazparneko Armand David lizeoko ikaslea, antolatzaileen artean. «Nire lurra maite dut, eta egun batez nire haurrei utzi nahiko nieke. Landagunean bizi naiz, eta usu bakarrik sentitzen gara horrelako gaiak lantzeko orduan. Plazera da hainbeste gazte motibatu ikustea», adierazi zuen. Mobilizatzeko arrazoi bat baino gehiago dituela argitu zuen Christelle Caillet ikus-entzunezko goi mailako teknikari brebetako ikasleak: «Egunero ari naiz borrokan naturaren eta bioaniztasunaren alde. Ezinbestekoa iruditzen zait gazteak sentsibilizatzea, gaur egun dugun erronka uler dezaten». Besteak beste, zigarreta muturrak lurrera botatzea eta McDonaldsen gisako hanburgertegietan kontsumitzea jarri zuen adibide. «Ez dut halakorik onartzen. Animaliak gaizki tratatu eta natura arriskuan ematen duten enpresa handi horien kontrako boikota bultzatu behar dugu».\nAntolatzaileen artean euskaldun batzuk izanik ere, frantsesak hartu zuen nagusitasuna atzo goizeko mobilizazioan. Bernat Etxepare lizeoko ikasleek eraman zuten euskararen presentzia, eta horretaz kontziente direla aitortu zuen Ekhi Perriek. «Garrantzitsua da erakuts dezagun euskaldunak ere borroka honen parte garela», adierazi zuen. «Iruditzen zait inportantea dela edonor mobilizatzea, bai zahar, bai gazte, klimaren gaiak denak ukitzen baikaitu, eta gure lurra baita». Haren irudiko, orain arte Bernat Etxepare lizeoan ez zen sobera aipatzen gai hori, beste gai batzuek hartzen zutelako nagusitasuna: «Berriki talde ekologista bat sortu da, ikusteko lizeoan zer egiten ahal dugun, eta gure neurrian gauzak aldatzeko. Eguneroko gauza txikiak aldatuz anitz aldatzen ahal baita».\nGazteen mobilizazioa gogoz txalotu zuten Bizi mugimenduko kideek: «Pozten gaitu ikusteak klimaren alde eta haien etorkizunerako beren gain hartzeko prest direla. Ea mugimenduak zer ematen duen, baina gogotik eta plazerez ikusten dugu». Atzo ikasleek bezala, gizarte eragileek ere protestarako deia egina dute gaurko. Ipar Euskal Herrian, Angelun elkartuko dira, 10:30ean, Cadran itzulgunean.


JULES VERNE / KARLOS ZABALA OIARTZABAL\nTatariarrek Siberiako bidea eta telegrafo haria moztu dituzte eta hiri nagusiak setiatu. Tsarraren anaia Irkutsken dago, Moskutik 5.200 verstara, eta ez daki zein arrisku handitan dagoen. Tsarrak mezua bidalio dio mandatari baten bidez. Eta Mikel Strogoff Moskutik abiatu da Irkutskera bidean. Baina Ivan Ogareff traidorea ere harantz doa. Baita Nadia ere, aita erbesteratuarekin elkartzeko asmoz. Eta baita kazetari ingeles bat eta frantses bat ere, denaren berri ematera. Harantz tatariarren armada, ekialdeko Siberiako hiriburua bere egitera; harantz soldadu errusiarrak, hiria defendatzera.\nBide luze horretan zer topatuko duten eta zer gertatuko zaien kontatzen digu Jules Vernek, abenturazko eleberrien egile klasikoenak, bere eleberririk goraipatuenean.\nJules Verne (Nantes, 1828-Amiens, 1905). Zuzenbidea ikasi zuen Nantesen eta Parisen, baina letrek ozenago deitu zuten auziek baino. Arrakasta handirik gabe antzerkian saiatu ondoren, Bost aste globoan idatzi eta literatur genero berri bati atea ireki zion: zientziaren eta geografiaren eleberria. Hirurogei bat lan idatzi zituen genero horretakoak, gehienak guztiz ezagunak: Lurraren bihotzeraino, Lurretik ilargira, Grant kapitainaren seme-alabak, Hogei mila legoa itsaspean, Munduari itzulia laurogei egunetan, Uharte misteriotsua, Hamabost urteko kapitaina, Munduaren azken muturreko faroa.


Zeraindarrek irabazi dute Goierriko I. Patata Tortilla desafioa - Goierriko Hitza : Goierriko Hitza\nZeraindarrek irabazi dute Goierriko I. Patata Tortilla desafioa\nArantxa-Niko bikotea izan da irabazlea. Hamasei taldek hartu dute parte: Zeraingo 11k, Gabiriako batek, Beasaingo bik eta Itsasondoko bik.\nZeraingo patata tortilla lehiaketaren 10. urteurrena, era berezian ospatu dute zeraindarrek: Goierriko I. Patata Tortilla desafioa antolatuta. Hamasei taldek hartu dute parte: “2 lagunekoak talde txikienak eta gehienezkoak 4 lagunekoak, gaztetxoak, helduak, emakumezkoak, gizonezkoak, emakume-gizonak nahastuta…”.\nZeraindik 11 taldek hartu zuten parte eta inguruko herrietatik 5 talde gerturatu ziren: Gabiritik bat, Beasaindik 2 eta Itsasondotik beste 2. Antolatzaileen esanetan, “giro oso polita izan zen eta partehartzaile guztiei eskerrak eman nahi genizkieke, bai Zeraindarrei eta nola ez inguruko herrietakoei. Baita ere eskerrak eman nahiko genizkioke Euskaberri bere laguntza eman digulako arrautzak lehiaketarako parte hartzeko emanez”.\n1. Arantxa eta Niko.\n2. ‘Etxeko gizonak’ izeneko taldea.\n3. ‘Festako beti prest’ taldea.\nGoierrikoen txapela: Beasaingo Tere eta Xabi.\nJanzkeraren saria: Beasaingo Agirretarrak taldea.


Gipuzkoako ondarea, herritarren eskura | El Diario Vasco\nGipuzkoako ondarea, herritarren eskura\nIngelesen hilerria, Donostiako Urgull mendian,\nOndarearen Europako Jardunaldiekin bat eginik, zenbait bisita gidatu eta erakusketa antolatu ditu Foru Aldundiak urria amaitu bitartean\nEL DIARIO VASCO Viernes, 7 octubre 2016, 12:16\nIraila hasieratik urria amaitu bitartean, Ondarearen Europako Jardunaldiekin bat egin du Gipuzkoako Foru Aldundiak. Horretarako, lurraldeko herri desberdinetako udal, elkarte, kultur eragile nahiz enpresa eta erakundek antolatutako jarduerak bildu ditu, eta honakoak dira asteburu honetarako prestatu direnak.\nDonostian, esaterako, bi ibilaldi gidatu interesgarri prestatu dira larunbat honetarako. Ondarretako lorategietan dagoen Maria Cristinaren estatuatik abiatuta, Ondarretako hiri lorategia. Hiri multzo kosmopolita baten dibertsitate estilistikoa txangoa egingo da, 11:00etan hasita. Urgull mendian, berriz, San Telmo museoak antolatuta, Ingelesen Hilerria bisitatuko da. 12:00etan du irteera euskaraz egingo den txangoan museotik bertatik. Urriaren 15ea gaztelaniaz errepikatuko da.\nErrenterian bi hitzordu larunbat honetan Manchester txikira bidaia: Errenteria industrialaren historia ibilaldi gidatuak. 11:30ean eta 13:30ean egingo da, gaztelaniaz. Ordutegi berean egingo da, euskaraz, igandean, urriak 9. Oiartzunen, berriz, San Esteban elizako bi altxorrak erakutsiko dituzte larunbatean, Cavallé Coll organoa eta ezkilak. Eta Zerainen larunbat honetarako prestatu duten bisita ere oso interesgarria da. Ingeles alemanak Zeraien da gaia, euskaraz egingo da, 11:00etan Zeraingo Aizpitta Adieraztegitik abiatuta.\nTolosan, azkenik, TOPICen dagoen Eroen ontzia erakusketara egingo dute bisita igandean, urriak 9, 12:00etan.\n'Don Pasquale' en sesión de ópera didáctica para escolares Un Halloween terroríficamente divertido en Disneyland París


Tokiko Gobernu Batzarra asteroko bilera dabil egiten - Arrasate - Goiena.eus\nTokiko Gobernu Batzarra asteroko bilera dabil egiten\nUbane Madera 2007-10-08 19:58\nAstelehenero moduan, gaur Tokiko Gobernu Batzarrak asteroko bilera egingo du, arratsaldean. Obra kontuak landuko dituzte, enplegu eskaintzak eta hainbat dirulaguntza deialdi, besteak beste\nObra kontuei dagokienez, Zerkaosteta kalekoak berbagia izango dituzte. Izan ere, berez, irailaren 30ean bukatu behar zituzten Zerkaostetako lan guztiak, baina, obra horiek egiten dabilen Amenabar enpresak bukaera epea luzatzeko eskatu du eta horixe aztertuko dute gaurko batzarrean.\nEnplegu kontuei dagokienez, berriz, 2007ko lan eskaintza publikoan aurreikusitako hainbat plaza hornitzeko hautaketa prozesuak deitzea aztertu beharko dute eta era berean, obra inspektorea praktikazko modalitatean kontratatzeko hautaketa prozesua eta saneamendu eta obretako teknikari baten bitarteko izendapena egiteko hautaketa prozesua deitzea ere aztertu beharko dute.\nBestalde, dirulaguntzei begiratuta, gaurko batzarrean lau dirulaguntza motaren gaineko deialdiak aztertuko dituzte. Batetik, gobernuz kanpoko erakundeei zuzendutako laguntza ekonomikoak onartzea proposatuko dute, lankidetza proiektuak bideratzeko. Bestetik, gizarte zerbitzuen arloan lan egiten duten talde eta erakundeei zuzendutako laguntza ekonomikoak onartzea proposatuko dute. Hirugarrenik, proposatuko dute Arrasateko Jubilatu eta Pentsiodunen Elkarteei zuzendutako laguntza ekonomikoak onartzea. Eta azkenik, proposatuko dute udal tasak ordaintzen laguntzeko laguntza ekonomikoen banaketa.\nHorrez guztiaz gainera, bestelako gaiak ere landuko dituzte gaurko batzarrean. Esaterako, berbagai izango dute Leintz Ehiza eta Arrantza elkarteak egindako eskaera Kurtzetxikiko ehiza guneetan belar sastrakak garbitzeko. Eta berbagai izango dute, baita ere, Neikerrekin, Teknalia, nekazaritza Ikerketa eta Garapanerako Euskal Erakundearekin hitzarmena sinatzeko proposamena.\nBukatzeko, emakumeen eta gizonezkoen arteko berdintasunaren bidean, bigarren berdintasun planaren ebaluazioa, gaur egungo egoeraren diagnostikoa eta hirugarren berdintasunaren planaren diseinua egiteko zerbitzua esleitzeko proposamena aztertuko dute.


Artikuluak – Ikasle eta irakasle\nJoan den astean, Miguel Angel Santos Guerraren hitzaldi bat aipatu nizun. Eta bertan esandakoak ez zitzaizkidala, nagusiki, arrotz egin. Izan ere, joan den mendearen bukaera aldera, berak idatzitako asko irakurri nituen, garai hartan egiten nituen lanagatik eta ikasketengatik batik bat.\nHala, Ebaluazioaren alfabetoa izeneko artikulua idaztea erabaki genuen Luis Mari Txabarrik eta biok. Artikulu hori, Hizpide aldizkariaren 42. zenbakian argitaratu zen. Bibliografian, aipaturiko irakaslearen erreferentzia ugari dago.\nHonela hasten da artikulua:\nPertsiako kondaira batek dioenez, jainkoek hasieran banatu egin omen zuten egia, gizabanakoei zati bana emanez. Egia osatu, bakoitzak berea ekarriz osatuko da. Hala, txanpon beraren bi aldeak dira egia eta ekarria.\nWessex Archaeology-ren argazkia Flickr-en\n1998koa den arren, oraindik badu interesik nire ustez. Osorik irakurri nahi baduzu, eskura duzu Sarean.\nPosted on 2013/12/05 2013/12/03 Categories adituak eta arituak, argitalpenak, iritziak, lankidetzakTags aldizkariak, Artikuluak, ebaluazioa, Hizpide, Iñaki Murua, Luis Mari Txabarri, Miguel Angel Santos GuerraLeave a comment on Ebaluazioaren alfabetoa\nPosted on 2013/07/11 2013/07/11 Categories iritziakTags arrakasta, Artikuluak, Deia, Mikel AgirregabiriaLeave a comment on Ikasle arrakastatsuak (eta dituzten iritziak)


Jarraitu Espainiako ekitaldiak Cambridge ESOL - FAQs Q1.Baldintza berezirik ba al duzue urritasuna duten hautagaientzat?\nBai: eta oso pozik moldatuko gara ikaslearen beharretara. Mesedez, esaguzu zein den gertuen duzun zentro aztertzailea eta:\nQ2.Zein da azterketarako edo probarako prestatzeko erarik hoberena?\nBeste ezer baino lehen: ez itxaron azterketa aurreko gauera arte ikasten hasteko. Oso garrantzitsua da zure ikasketak ongi planifikatzea, azterketaren formatua eta bertan izango dituzun ariketen maila ezagunak egiten zaizkizula bermatuz. Azterketarako teknikak ikastea eta epeetara ohitzea oso lagungarria da, eta horretarako aurreko azterketak egitea da hoberena. Informazio gehiago aurkituko duzu web honetako Cambridge ESOL azterketa bakoitzerako “prestakuntza” orrian.\nEmaitzak, azterketa egin eta zortzi aste ingurura egongo dira prest. Hamar aste igaro ondoren zure emaitzak jaso ez badituzu, jar zaitez harremanetan British Council-aren zure zentroarekin:\nZure hizkuntza zentroaren edo ikastetxearen bitartez matrikulatu baldin bazara, ziurtagiriak bertara bidaliko dira.\nHautagai pribatu gisa matrikulatu bazara, matrikula egiteko orduan eman zenuen helbidera bidaliko dizkizugu. Q4.Zer gertatzen da nire emaitzekin ados ez banago?\nZure azterketa, gutxienez bi aztertzaile profesional independentek zuzentzen dute, eta kasu batzuetan baita lauk ere. Hala ere, zure iritziz arazoren bat egon baldin bada, kontsulta ezazu zure irakaslearekin. Hala ere, zure notarekin ados egon gabe jarraitzen baduzu, jar zaitez harremanetan British Council-aren zure zentro aztertzailearekin: bertan azalduko dizute zer egin dezakezun.\nQ5.Zein maila ziurtatzen du nire azterketak?\nEmaitzen txosten bat jasoko duzu. Bertan, honako datu hauek jasoko dira: Zure azken nota: azterketa gainditu duzula adierazten duten notak A, B edo C dira; D-k, ez duzula gainditu baina gertu ibili zarela adierazten du, eta E-k ez duzula gainditu. Azterketaren emaitzak erakusten dituen grafiko bat\nZure emaitzen nota 100ean oinarrituz\nZure ziurtagiriak honako informazio hau izango du:\nZure UK National Qualifications Framework maila\nZure Europar Kontseiluko (CEF) maila eta hizkuntzaren ezagupen maila, eta azalpen bat, maila horrek zer esan nahi duen adieraziz.\nQ6.Zenbat denborarako balio du nire ziurtagiriak?\nCambridge ESOL-eko ziurtagiri batek ez du baliorik galtzen, izan ere, bertan adierazten den gauza bakarra, azterketa egin zenuen garaian zeneukan ingeles maila baita. Gero, erakunde akademikoek, elkarte profesionalek eta enpresariek, ESOL-eko ziurtagiri baten balioak irauten duen denborari buruzko beraien irizpideak izango dituzte. Duela hamar urte lortutako ziurtagiri batek ez du zure gaur egungo ingeles mailari buruz askorik adierazten! Orokorrean, ez da posible ziurtagiri baten balioa bi urte baino gehiagoz bermatzea; litekeena da beste ESOL azterketa bat egin behar izatea denbora hori igaro ondoren, zure ingeles maila erakusteko. Q7.Zer gertatzen da nire azterketa baliogabetu behar baldin badut?\nCambridge ESOL-eko azterketa bakoitzak baliogabetze epealdi jakin bat du. Osasun arazoen ondoriozko diru itzulketak edozein unetan onartzen dira, sendagilearen ziurtagiri bat aurkezten baduzu. Zure eskaria onartzen bada, British Council-ek tasa osoa itzuliko dizu, administrazio kargu bat izan ezik. Jar zaitez harremanetan British Council-aren zure zentro aztertzailearekin, informazio gehiago jasotzeko.


EKINTZAILETZA BERDEA - Red Explora Navarra - Nafarroa Ezagutu Sarea\nDESCARGA AQUÍ LA GUÍA DE BUENAS PRÁCTICAS EN ECONOMÍA CIRCULAR\nZertaz ari gara ekintzailetza berdea aipatzen dugunean? Ekonomiaren, gizartearen eta ingurumenaren aldetik jasangarriak diren enpresa-ekimenez ari gara\nEkimen horiek gauzatzen dira ingurune naturaletan, naturaguneetan, gune berezietan eta ibilbideetan, eta haien eraginpeko esparruetan; izan ere, guneek jarduera sozial, kultural eta ekonomikorako aukerak sor ditzakete.\nEkintzailetza berdeak indartu egiten ditu honako merkatu eta kontsumo hau: tokiko produktuena, 0 km-ko produktuena eta nekazaritzako elikagai jasangarri eta hurbilekoena; gainera, prestigioa ematen die. Orobat, bizitza-ziklo osoan laguntzen dio produktu ekologikoari.\nBaliabide naturalak zuhurtziaz balioesten ditu, haien aprobetxamendu jasangarria bultzatzen du, eta landako jendearen itzulera eta ongizatea sustatzen. Beraz, despopulazioa geldiarazten ere laguntzen du.\nKlima-aldaketa leuntzen ere laguntzen du, energiaren, lehengaien, uraren edo baliabide naturalen kontsumoa murriztuz ekoefizientziako estrategiak erabilita.\nHondakin gutxiago sortzen ditu, eta berrerabili eta/edo birziklatu egiten du.\nLaguntzen du espezieak eta guneak –azken finean biodibertsitatea– kontserbatzen.\n“Berdean ekin”. Lehen jardunaldia.\nLanda-mundu aktibo baten alde\n2018ko urriaren erdian, Lursareak “Berdean ekin” programaren lehen jardunaldia antolatu zuen. Hartan, esparru publiko eta pribatuetako pertsonak elkartu ziren, ingurune naturaletako ekintzailetzan interesa zutenak.\nTopaketa horretan, Estatuko eta Europa mailako zenbait txosten aurkeztu ziren, eta ekintzailetza berdeko esperientziak azaldu.\nEkintzailetza berdearen aldeko apustua egiten baduzu, esperientzia hauek egokiak izan daitezke jakiteko beste pertsona batzuek nola gauzatu dituzten beren proiektuak.\nJardunaldian aurkeztutako esperientziak:\nBoilurraren museoa www.museodelatrufa.com\nLokiz Mendiaren babesean, Estellerrian (Nafarroa), Boilurraren ekomuseoa dago, Metautengo Interpretazio Zentroa. Eraikin txiki bat da eta inguru bikainean dago. Museoaren helburua da sukaldeko “diamante beltza” deitzen den onddo preziatua ezagutzera ematea. Hara joanda, Metauten eta Allin ibarrak ezagutu daitezke, eta esperientzia paregabea gozatu: munduko gastronomia-produktu berezienetako bat ikusi eta ezagutzea.\nEkimen (startup) honen kezka polinizazio naturala berreskuratzea da. Helburua nekazaritzako pestizidek, eritasunek, inguru aldaketek eta aldaketa klimatikoak nazioarte mailan eragindako triskantza berreskuratzen laguntzea da.\nBodegas Ochoa. www.bodegasochoa.com\nUpelategi honek filosofia irmo eta argia du, oinarri gisa ingurumenaren errespetua harturik. Haien filosofia da lurra, mahatsondoak eta mahatsa zaintzea haiengandik hoberena lortzearren.\nOchoa upelategi berritzailea da, naturaren begirunetik abiatzen dela. Horregatik mahastiak molde ekologikora eramateko bidea egiten ari dira. Hauxe da modurik hoberena: mahastiak arreta handiz zaintzea mahatsik onena eman dezaten ardo bikainak egiteko.\nTurismo Bardenas www.turismobardenas.com\nTurismo Bardenasek Errege Bardea parke naturalaren alderdi hoberenak erakusten ditu, eta hainbat aukera ematen: 4x4ko ibilbideak, ikustaldi gidatuak, mendi-ibiliak, BTT…\nNafarroatik kanpoko ekintzaile berdeak\nEl Colletero. Errioxa www.elcolletero.org\nEl Colleterokoek diote beren elkarteak garapen jasangarria bilatzen duela, ekitatearekin mamiturik, Nalda herrian (Errioxa). Haien hitzetan, “gure komunitatea zaintzailea da; elkar zaintzen dugu, pertsonen pribatutasuna errespetatuz eta biztanle berriak errespetuarekin hartuz”. Beren lanarekin, pertsonen arteko harremanak hobetu nahi dituzte eta desberdinkeriak ezabatzen ahalegindu nahi dute, ideiak, proiektuak eta bizimoduak sortuz gizabanakoaren eta habitataren inguruan duten ikuspegi integratzailearekin bat.Ingurumena ere zaintzen dute, bai mendietako lurrak, bai nekazaritzakoak, duten biodibertsitate guztia barne.Gainera, arreta bereziarekin lantzen dituzte baratzea eta fruta-arbolak.\nQuei Vitorino. Asturias. www.queivitorino.com\nBisitariei ostatu ematen diete, baita esperientziak eta eskulanak eskaintzen ere, eta lortzen dute 14 biztanleko herri batean lana egotea naturaguneen inguruan.\nEl Fogón verde. Madril. www.elfogonverde.net\nProiektu agroekologiko, kooperatibo eta begetarianoa.Agroekologikoa da agroekologiak, nekazaritza ekologikoa bere baitan hartzeaz gain, bereganatu dituelako bai alderdi sozialak (esaterako, merkaturatzeko modu bidezkoak kontsumitzaileentzat eta ekoizleentzat), bai alderdi ekologikoak (hala nola, biodibertsitatearen kudeaketa).Kooperatiboa da kooperatibetan lanaren etekinen banaketa erabat langileen eskuetan geratzen delako. Kooperatibetan bazkide guztiek hartzen dute parte erabakitzerakoan, eta horrek desegin egiten du enpresaburuen eta langileen arteko dikotomia.Begetarianoa da Fogón Verdekoek ez dutelako bat egiten abeltzaintza intentsiboarekin; izan ere, abeltzaintza eredu horretan, etekinik handiena lortzeko beste baliabide bat besterik ez dira animaliak eta haien bizi baldintzak ez dira aintzat hartzen. Gainera, diotenez, abeltzaintzaren egungo eredua ez da batere jasangarria. Abeltzaintzak eragiten du berotegi efektuko gas isurtzeen %18; gainera, beste eragin larri batzuk ere baditu ingurumenean, hala nola, deforestazioa, ur kontsumo handia, ibaien eta akuiferoen kutsadura, higadura eta lurren konpaktazioa edo pestizida, herbizida eta transgeniko asko eta asko erabiltzea abereendako bihia ekoiztean.\nLa Pina. Segovia. www.la-pina.es.Lurzati txiki pribatuen baso-kudeaketa, baso-kudeaketa jasangarria, egur aprobetxamenduen kudeaketa, erretxinen kudeaketa, baso-lurzatien baterakuntza, lurzatien mugaketa eta diru-laguntzen kudeaketa.


Tomate zuhaitza - egungo eta modan berritasuna, tomate hibrido berezia, eta horrek nahiko duela gutxi agertu. Bright promozio irudiak ekoizteko inpresioa harrigarri bat: zabaltzen koroa bat, berotegi osoan, fruitu gorri handi batera gainean katigatzen. Eta distira hori guztia "dauka" bakarrik amen batean, bertan 4 metroko altuera hartu ahal! Hasibe lorezainen miraria haziak ordaintzeko dirurik lorezainen esperientzia gutxiago gullible prest dira, eta ez aukera exotiko tomatea hazten trivial sei hektareako on sinesten. Dezagun saiatu nekazaritza teknikak eta kalitatezko tomate erraldoiak baten ezaugarri berezitasunak ulertzeko.\nTomate Zuhaitz Olagarro - carpal zehaztugabea tomate hibrido berezi bat. kimuak hazkundea mugagabea, epe luzeko hazkunde eta fruiting aukera ere leku batean, izurrite eta gaixotasunen aurkako erresistentzia handia - horiek Olagarro barietateek ezaugarri nagusiak dira. Ikusgarria eta laborantza: Arreta egokia eta elikadura landare batetik, lortu dezakezu fruta sei tona. Baina tomatea zuhaitz hazten ez da erraza. Ezin izango duzu lortzeko "publizitate" Emaitza bakarra irekita eremuan, baina garai film berotegian gai. Aukera bakarra hazten ari da - Major berotegi-, berotzen urte osoan. Familiar berotegi-lurzorua ez da egokia whimsical Olagarro: bat ere ez, nahiz eta orekatua da, substratu ezin landare garapen egokia eta elikadura ematen hainbat urtez.\nAdituek gomendatzen hydroponic teknologia erabiltzea - hidroponia, ez dira soilik erro oxigenoa, funtsezko mantenugai sistemaren horniketa uniforme bat ematen, baina baita tomatea zuhaitzaren izurriak eta gaixotasunak saihesteko.\nDuzu erabaki bada, exotikoak berritasun hazten saiatzeko, berezi bat edukiera handiko beira artilea (hidroponikoa materiala), bai eta mineral ongarriak zabala prestatu. Supply oxigeno sustraiak, konpresore bat behar (egokia eta ohiko akuario for) izango duzu. eza kasuan , argi naturala , erabili osagarriak argiztapen tomate for lanpara.\ntomatea zuhaitza ez du fruiturik laborantza lehen urtean ere; Modu honetan bakarrik eman landarea behar bezala eraikitzeko eta harrigarria uzta bat lortzeko (normalean, bizitza, whimsical erraldoiaren bigarren urtean). Tira Olagarro ez da beharrezkoa: landare on kimuak guztiak gelditzen dira ripen eta fruta guztiak, energia, bizitasuna erraldoi honen interes nahikoa ematen.\nIkusten duzun bezala, ez da erraza tomatea zuhaitz olagarro bat hazten. Exotikoak laborantza teknologia da bakarrik konplikatua, baina baita garestia. Baina ezin hobeto fructifies da eta (ez da urte osoan zehar) berotegi-normal batean urteko laboreak garatzen. Kasu honetan, ekoizpen teknologia antzeko agrotechnics edozein altu barietate. landare batetik Arreta egokia 10-12 frutak palatabilitate bikaina kg lortu dezakezu. of "sprutinok" beste abantaila - uniformetasuna; Horri esker, etxean kontserba oso egokiak.\nGerbera etxean arreta egokia\nLenkoran akazia - zetazko harritzekoa natural\nUndemanding landare - Coleus. hazia Laborantza\nSweet ilarrak: hazia eta seedling metodoa hazten\nLore astrameriya: laborantza, zaintzeko eta sortak erabiltzeko\nTipula Eksibishen: iritzirik. Juicy, tipulina Eksibishen: hazten\nEsklusiboak aukeratzea - shawl\nBerotze loggia egiten ari gara. Teknologia isolamendu urratsez urrats\nFeng Shui Maitasun: Aholkuak profesionalak\nProgramazio hizkuntzetan 2016ko balorazioa\nHouse arin agregatuaren hormigoizko blokeak: ezaugarriak material eta walling abantaila\nMushroom perretxiko izoztuak saltsa: errezeta. Mushroom perretxiko izoztuak saltsa multivarka krema garratza\nKatuentzako izen zoragarriak - ostalarien maitasunaren erakustaldia\nAnalisi literarioa: Tyutchev poema "Lurrean eserita zegoen ..."\nAholkuak eta sekretuak - Nola Autoplay gaitu\nMarketing eta beren ezaugarri nagusiak mota


Nicolás Redondo Terreros - Wikipedia, entziklopedia askea.\nArtikulu hau 1958an jaiotako politikoari buruzkoa da; beste esanahietarako, ikus «Nicolás Redondo».\nNicolás Redondo Terreros (Portugalete, 1958ko ekainaren 16a) euskal politikaria da, PSE-EE alderdikoa. Nicolás Redondo Urbieta UGTko buruzagiaren semea da. Zuzenbidean lizentziatua da.\n2001eko ekainaren 8a - 2002ko apirilaren 17a - Idoia Mendia Cueva →\n1996ko martxoaren 26a - 1997ko urriaren 20a - Arantza Mendizabal →\n1993ko ekainaren 28a - 1996ko urtarrilaren 9a\n1990eko abenduaren 18a - 1993ko ekainaren 29a - Tomás Tueros →\n1984ko martxoaren 22a - 1987ko urtarrilaren 8a\nPortugalete, 1958ko ekainaren 16a (63 urte)\nHaurtzaroan Las Hurdesen eman zituen hainbat urte, aita han baitzegoen erbesteratua. Deustuko Unibertsitatean zuzenbidea ikasi zuen eta 1975ean, PSOEn sartu. Gazteria Sozialistetan hasi zen politikagintzan eta 1984ko hauteskundeetan legebiltzarkide hautatu zuten. 1989an, Bizkaiko sozialisten idazkari nagusi hautatu zuten. Bizkaiko PSE-EEko idazkari nagusi gisan bederatzi urte eman ondoren, 1997an Euskadiko PSE-EEko idazkari nagusi hautatu zuten alderdiaren III. Kongresuan.\nInstituzioetan ere izan du kargurik: Bizkaiko Foru Aldundian Garraio diputatu izan zen, Eusko Legebiltzarreko kide II. Legealdian, Espainiako Gorteetan diputatu 1993tik 1997ra. 1998an, alderdi barruko hauteskundeak egin ondoren, lehendakarigai izendatu zuten alderdikideek. PSOEk 2000. urtean egin zuen 35. Kongresu Federalean PSOEren Batzorde Agintariaren kide eta Harreman Instituzionalen arduradun hautatu zuten eta, urte berean, PSE-EErn IV. Kongresuan PSE-EEren idazkari nagusi hautatu zuten berriro ere. 2001. urteko Euskal Autonomia Erkidegoko legebiltzarrerako hauteskundeetan lehendakarigaia izan zen. 2002an, batetik PSE-EE bere alderdiarekin desadostasunak izanik eta, bestetik, alderdiaren barnean pisua galduta, kargu guztiak utzi egin zituen. Patxi Lópezek ordezkatu zuen.\nAzken aldaketa 2 martxoa 2019(e)an, 13:43(e)tan\nOrriaren azken aldaketa: 2 martxoa 2019, 13:43.


Kontrabandista - Elkar hizkuntzak\nEtiketak: irakurgai Irakurgai mailakatuak irakurmendi irakurmendi 15\nKontrabandista: John Samuel Famek sarri-sarri igarotzen du muga. Ustez gaizkileak diren lagun batzuk ere baditu. Darnako museotik urrezko estatua baliotsu bat desagertu denean, Roland inspektorea berehala hasi zaio atzetik jarraika. Mundu guztiak harrapatu nahi du Fame: poliziak eta beste lapur-talde baten buruak ere bai. Baina Famek beste kezka batzuk ditu: Nork hil ote du bere nagusia zen Harker? Eta zer esan nahi ote du hil aurretik Harkerek idatzita utzi zion olerkiak?


Olentzeroren txata, chatbotik onena izendatu du Planeta chatbot atariak\nEiTBren ekimen arrakastatsu eta aitzindaria Estatuko eta Latinamerikako chatbot onenen artean nabarmendu dute Planeta Chatbot sarietan.\nOlentzeroren txata chatbotik onena izendatu dute Planeta Chatbot atariak antolatutako sarien lehen ekinaldian. New Iniciative atalean gailendu dute Olentzeroren chatbot-a eta Corporate atalean, berriz, Peruko Kreditu Banketxea nabarmendu dute Arturitorengatik.\n300 aditutik gora osatzen dute Planeta Chatbot ataria, eta sari hauen helburua Estatuko eta Latinoamerikako 2017ko bot onena saritzea da.\nOlentzero.chat EiTBren ekimen arrakastatsu eta aitzindaria Dimension sormen agentziak eta Chatbot Chocolate chatbotak garatzeko agentziak landu zuten iazko Gabonetan. Olentzeroren botak euskaraz eta gaztelaniaz whatsapp bidez jasotako galdera guztiak modu naturalean erantzun zituen eta txiste, txantxa, aktualitate albisteak eta selfiaak bidali. Joera bilakatu zen arrazoi horiengatik guztiengatik eta bederatzi egunetan 900.000 elkarrizketa gainditu zituen.\nPlaneta Chatbot sarien epai-mahai aditua, besteak beste, IBM, Google, MMA (Mobile Marketing Association) eta Microsoftek osatu dute. Lehen edizio honetan 50 lan inguru jaso dituzte eta banketxe eta e-commerce arloetako ekimen asko izan da.